**NACRT**

**ZAKON O JAKIM ALKOHOLNIM PIĆIMA**

1. **OSNOVNE ODREDBE**

**Predmet zakona**

**Član 1**

Ovim zakonom uređuju se proizvodnja, promet, zahtjevi kvaliteta, označavanje jakih alkoholnih pića i druga pitanja od značaja za jaka alkoholna pića.

**Primjena zakona**

**Član 2**

Ovaj zakon ne primjenjuje se na jaka alkoholna pića koja fizičko lice proizvodi za sopstvene potrebe.

**Definicija jakih alkoholnih pića**

**Član 3**

Jaka alkoholna pića su pića:

1. namijenjena ljudskoj upotrebi;
2. koja imaju posebna organoleptička svojstva;
3. koja sadrže najmanje 15% vol. alkohola, osim za jaka alkoholna pića koja ispunjavaju zahtjeve kategorije – liker od jaja ili advocaat, avocet ili advokat;

4) proizvedena su ili:

(a) neposredno pomoću bilo koje od sljedećih metoda, posebno ili u kombinaciji:

— destilacije fermentisanih proizvoda, s dodatim aromama ili bez njih ili aromatičnih prehrambenih proizvoda,

— maceracije ili slične prerade biljnog materijala u etil alkoholu poljoprivrednog porijekla, destilatima poljoprivrednog porijekla ili jakim alkoholnim pićima ili njihovom kombinacijom,

— dodavanjem, posebno ili u kombinaciji, etil alkoholu poljoprivrednog porijekla, destilatima poljoprivrednog porijekla ili jakim alkoholnim pićima bilo kojeg od sljedećeg:

— aroma koje se koriste u skladu sa propisima kojima je regulisana ta oblast,

— boja koje se koriste u skladu sa propisima kojima je regulisana ta oblast,

— ostalih odobrenih sastojaka koji se koriste u skladu sa relevantnim propisima,

— proizvoda za zaslađivanje,

— ostalih poljoprivrednih proizvoda,

— prehrambenih proizvoda; ili

(b) dodavanjem jakom alkoholnom piću, posebno ili u kombinaciji, sljedećeg:

— drugih jakih alkoholnih pića,

— etil alkohola poljoprivrednog porijekla,

— destilata poljoprivrednog porijekla,

— ostalih prehrambenih proizvoda;

(c) ako je tokom njegove proizvodnje dodata voda koja može biti destilovana, demineralizovana, prečišćena ili omekšana:

- kvalitet te vode usaglašen je sa propisima kojima je regulisana ta oblast; i

- alkoholna jačina jakog alkoholnog pića nakon dodavanja vode je i dalje usaglašena s minimalnom volumnom alkoholnom jačinom predviđenom u tački 3 ovog člana ili odgovarajućom kategorijom jakih alkoholnih pića.

Jakim alkoholnim pićima ne smatraju se pića koja su svrstana u carinske tarifne oznake 2203, 2204, 2205, 2206 i 2207.

**Značenje izraza**

**Član 4**

Izrazi upotrijebljeni u ovom zakonu imaju sljedeća značenja:

1. **pravni naziv** je naziv pod kojim se jako alkoholno piće stavlja na tržište.
2. **složenica** je, u vezi s opisivanjem, prezentovanjem i označavanjem alkoholnog pića, kombinacija ili pravnog naziva navedenog u kategorijama jakih alkoholnih pića iz čl. 5 do 48 ili geografske oznake jakog alkoholnog pića od kojeg potiče sav alkohol u gotovom proizvodu, koja sadrži jedan ili više od sljedećeg:
   * + - naziv jedne ili više prehrambenih, osim alkoholnog pića i prehrambenih proizvoda koji se koriste za proizvodnju tog jakog alkoholnog pića u skladu s Prilogom I, ili pridjeva koji potiču od tih naziva;
       - izraza „liker“ ili „krem“;
3. **aluzija** je neposredno ili posredno upućivanje na jedan ili više pravnih naziva predviđenih u kategorijama jakih alkoholnih pića iz čl. 5 do 48 ili na jednu ili više geografskih oznaka za jaka alkoholna pića osim upućivanja u složenici ili listi sastojaka navedenih;
4. **geografska oznaka** je oznaka kojom se označava jako alkoholno piće kao piće koje potiče sa teritorije države ili regiona ili lokaliteta na toj teritoriji a kvalitet, reputacija ili druga karakteristika tog jakog alkoholnog pića suštinski se mogu pripisati njegovom geografskom porijeklu;
5. **proizvođačka specifikacija** je dokumentacija priložena uz zahtjev za zaštitu geografske oznake u kojoj se navode specifikacije s kojim to jako alkoholno piće mora da bude usaglašeno;
6. **grupa je svako udruženje** proizvođača ili prerađivača koji rade s predmetnim jakim alkoholnim pićima, bez obzira na njegov pravni oblik.
7. **generički naziv** je naziv jakog alkoholnog pića koji je postao generički i koji, iako je povezan s mjestom ili regionom u kojima se to jako alkoholno piće prvobitno proizvodilo i stavljalo na tržište, postalo uobičajeni naziv za to jako alkoholno piće;
8. **miješanje** je spajanje jakog alkoholnog pića koje ili pripada kategoriji jakih alkoholnih pića iz čl. 5 do 48 ili geografskoj oznaci s jednim ili više od sljedećeg:

* drugim jakim alkoholnim pićima koja ne pripadaju istoj kategoriji jakih alkoholnih pića iz čl. 5 do 48;
* destilatima poljoprivrednog porijekla;
* etil alkoholom poljoprivrednog porijekla;

1. **mješavina** je jako alkoholno piće koje je bilo podvrgnuto miješanju;
2. **kupažiranje** je spajanje dva ili više jakih alkoholnih pića iste kategorije koja se po sastavu neznatno razlikuju zbog jednog ili više sljedećih faktora:

* metoda proizvodnje;
* uređaja za proizvodnju koji se koriste;
* perioda sazrijevanja ili starenja;
* geografskog područja proizvodnje;

a tako proizvedeno jako alkoholno piće pripada istoj kategoriji jakog alkoholnog pića kao prvobitna jaka alkoholna pića prije kupažiranja;

1. **kupaža** je jako alkoholno piće koje je bilo podvrgnuto kupažiranju.
2. **opisivanje** su pojmovi koji se koriste prilikom označavanja, prezentovanja i na pakovanju jakog alkoholnog pića, na dokumentima koji prate jaka alkoholna pića prilikom prevoza, na komercijalnim dokumentima, naročito fakturama i otpremnicama, i prilikom reklamiranja jakog alkoholnog pića;
3. **prezentovanje** su izrazi koji se koriste za označavanje na pakovanju kao i u reklamiranju i promocijama prodaje proizvoda, na slikama i slično kao i na posudama, uključujući i na boci ili zatvaraču;
4. **označavanje** je svaka riječ, svi detalji, žig, robna marka, slikovni prikaz ili simbol koji se odnose na proizvod i koji se stavljaju na ambalažu, dokument, obavještenje, etiketu, prsten ili omot koji prati ili koji se odnosi na taj proizvod;
5. **oznaka** je svaka etiketa, robna marka, žig, slikovni ili opisni prikaz, napisan, odštampan, otisnut, označen, reljefno nanesen ili utisnut na ili prikačen na pakovanje ili posudu s hranom;
6. **pakovanje** je zaštitni omotač, kartoni, sanduci, posude i boce koje se koriste prilikom prevoza ili prodaje jakih alkoholnih pića;
7. **destilacija** je tehnološka operacija kojom se djelimično ili potpuno razdvajaju komponente iz tečnih smješa, na principu različitog napona para (tj. tačke ključanja) na istoj temperaturi i može biti jednostruka ili dvostruka (redestilacija).
8. **destilat** poljoprivrednog porijekla je alkoholna tečnost koja je rezultat destilacije, nakon alkoholne fermentacije, poljoprivrednih proizvoda iz čl. 5 do 48 koja nema svojstva etil alkohola i koji zadržava aromu i ukus sirovina koje se koriste;
9. **redestilacija** je ponovna destilacija destilata sa nižim sadržajem etanola;
10. **rektifikacija** je višestupna uzastopna destilacija sa ciljem dobijanja etanola što većeg stepena čistoće;
11. **fermentacija** je biohemijska transformacija ugljenih hidrata (monosaharida) u alkohol (etil alkohol);
12. **maceracija** je tehnološki postupak pri kojem se uz pomoć destilata ili etil alkohola [ekstrahuju](http://vinopedia.hr/wiki/index.php?title=ekstrakcija) aromatični sastojci iz biljnih plodova, cvjetova, listova i sl.;
13. **zaslađivanje** je upotreba jednog ili više dozvoljenih proizvoda za zaslađivanje u proizvodnji jakih alkoholnih pića;
14. **proizvodi za zaslađivanje su:**
    * + 1. polubijeli šećer, bijeli šećer, ekstra bijeli šećer, dekstroza, fruktoza, glukozni sirup, šećerni rastvor, rastvor invertnog šećera i sirup invertnog šećera;
        2. rektifikovana koncentrovana šira od grožđa, koncentrovana šira od grožđa i svježa šira od grožđa;
        3. karamelizovani šećer koji je proizvod dobijen isključivo kontrolisanim zagrijavanjem saharoze bez dodavanja baza, mineralnih kisjelina ili drugih hemijskih aditiva;
        4. med;
        5. sirup rogača;
        6. sve druge prirodne ugljenohidratne supstance koje imaju slično dejstvo kao proizvodi iz tačaka 1 do 5;
15. **dodavanje alkohola** je dodavanje jakom alkoholnom piću etil akohol poljoprivrednog porijekla ili destilat poljoprivrednog porijekla ili oboje; to dodavanje ne obuhvata upotrebu alkohola za razrjeđivanje ili rastvaranje boja, aroma ili bilo kojih drugih odobrenih sastojaka koji se koriste u proizvodnji jakih alkoholnih pića;
16. **sazrijevanje ili starenje** je skladištenje jakog alkoholnog pića u odgovarajućim posudama tokom određenog vremena kako bi se omogućilo odvijanje prirodnih procesa u tom jakom piću koji tom jakom piću daju posebne karakteristike;
17. **aromatizovanje** je dodavanje aroma ili aromatičnih prehrambenih proizvoda u proizvodnji jakog alkoholnog pića jednim ili više navedenih postupaka: dodavanjem, ekstrakcijom, maceracijom, alkoholnom fermentacijom ili destilacijom alkohola uz prisustvo aroma ili aromatičnih prehrambenih proizvoda;
18. **bojenje** je upotreba jedne ili više boja u proizvodnji jakog alkoholnog pića;
19. **karamel** je prehrambeni aditiv koji odgovara E-brojevima E 150a, E 150b, E 150c ili E 150d i koji se odnose na proizvode više ili manje intenzivne braon boje koji su namijenjeni kao boje, ne odnosi se na šećerni aromatski proizvod dobijen zagrijavanjem šećera koji se koristi za aromatizovanje;
20. **ostali odobreni sastojci** su prehrambeni sastojci sa svojstvima aroma odobreni u skladu s relevantnim propisima;
21. **volumna alkoholna jačina** je odnos zapremine čistog alkohola prisutnog u proizvodu na temperaturi od 20 °C i ukupne zapremine tog proizvoda na istoj temperaturi;
22. **sadržaj isparljivih materija** je količina isparljivih materija, osim etil alkohola i metanola, sadržanih u jakom alkoholnom piću koje se proizvodi isključivo destilacijom;
23. **destilat poljoprivrednog porijekla** je poluproizvod, alkoholna tečnost, dobijen alkoholnom fermentacijom i destilacijom poljoprivrednih sirovina sa sadržajem etanola najviše 86% v/v, a koji ima karakteristike sirovine od koje potiče;
24. **etil alkohol poljoprivrednog porijekla** je alkohol proizveden redestilacijom sa rektifikacijom poslije alkoholne fermentacije sirovina poljoprivrednog porijekla, koji se upotrebljava za proizvodnju jakih alkoholnih pića, macerata, boja, aroma i aditiva;
25. **rafinisani alkohol** je etil alkohol poljoprivrednog porijekla proizveden redestilacijom i rektifikacijom nakon alkoholne fermentacije sirovina poljoprivrednog porijekla, koji se upotrebljava za proizvodnju drugih alkoholnih pića, macerata, boja, aroma i aditiva;
26. **mjesto proizvodnje** je mjesto ili regija u kojoj je obavljena proizvodnja, koja jakom alkoholnom piću daje karakter i bitna konačna svojstva;
27. **originalno pakovanje** je pojedinačno punjenje, zatvaranje u ambalažu i deklarisanje jakih alkoholnih pića koja se nakon otvaranja ne mogu vratiti u prvobitno stanje;
28. **proizvođač** je privredno društvo, odnosno drugo pravno lice ili preduzetnik koji se bavi proizvodnjom jakog alkoholnog pića i koji je upisan u Registar proizvođača jakih alkoholnih pića.
29. **KATEGORIJE ALKOHOLNIH PIĆA**

Kategorije jakih alkoholnih pića su:

**Rum**

**Član 5**

Rum je jako alkoholno piće proizvedeno isključivo destilacijom proizvoda dobijenog alkoholnom fermentacijom melase ili sirupa dobijenih prilikom proizvodnje šećera od šećerne trske ili samog soka od šećerne trske, destilovanog na manje od 96% vol. tako da destilat ima prepoznatljiva specifična organoleptička svojstva ruma.

Rum koji se stavlja u promet kao gotov proizvod mora da ima najmanje 37,5% vol. alkoholne jačine.

Zabranjeno je dodavati razrijeđen ili nerazrijeđen alkohol u rum.

Rum se ne smije aromatizovati.

Rum može samo da sadrži dodati karamel kao sredstvo za prilagođavanje boje.

Rum se može zaslađivati kako bi se zaokružio konačni ukus. Međutim, gotov proizvod ne može da sadrži više od 20 g/l zaslađivača, izraženog kao invertni šećer.

U slučaju geografskih oznaka registrovanih u skladu s ovom regulativom, pravni naziv ruma može se dopuniti:

1) izrazom „tradicionalan “ ako je taj rum:

— proizveden destilacijom na manje od 90% vol. nakon alkoholne fermentacije sirovina od kojih se dobija alkohol koje potiču isključivo iz predmetnog mjesta proizvodnje, i

— sadržaj isparljivih materija je jednak ili iznad 225 g/hl na 100 % vol. alkohola, i

— nije zaslađen.

2) izrazom „poljoprivredni“ ako je taj rum usaglašen sa zahtjevima iz tačke 1) i proizveden je isključivo destilacijom nakon akoholne fermentacije soka šećerne trske. Izraz „poljoprivredni“ može se koristiti samo u slučaju geografske oznake nekog od francuskih prekomorskih departmana ili Autonomnog regiona Madeira.

Ovom tačkom ne dovodi se u pitanje upotreba izraza „poljoprivredni“ i „tradicionalni“u vezi s bilo kojim proizvodom koji nije obuhvaćen ovom kategorijom, u skladu s njegovim posebnim kriterijumima.

**Whisky ili Whiskey**

**Član 6**

*Whisky* ili *whiskey* je jako alkoholno piće proizvedeno isključivo obavljanjem svih od navedenih postupaka proizvodnje:

1) destilacijom komine proizvedene od slada žitarica sa cijelim zrnima nesladnih žitarica, ili bez njih, koji je:

— zašećeren dijastazom slada koji komina sadrži, s drugim prirodnim enzimima ili bez njih,

— prevreo aktivnošću kvasca;

2) svaka destilacija obavlja se na manje od 94,8 % vol. tako da destilat ima miris i ukus koji potiče od upotrijebljenih sirovina;

3) sazrijevanjem gotovog destilata najmanje tri godine u drvenim buradima zapremine do najviše 700 litara.

Gotov destilat kojem se mogu dodati samo voda i običan karamel (za bojenje) zadržava boju, miris i ukus koji nastaju tokom proizvodnog postupka iz tačaka 1), 2) i 3).

*Whisky* ili *whiskey* koji se stavlja u promet kao gotov proizvod mora da ima najmanje 40 % vol.

Zabranjeno je dodavati razrijeđen ili nerazrijeđen alkohol.

*Whisky* ili *whiskey* ne smije se zaslađivati, čak ni radi zaokruživanja ukusa, ili aromatizovati, niti smije da sadrži aditive osim običnog karamela (E 150a) koji se koristi kao sredstvo za prilagođavanje boje.

Pravni naziv „*whisky*“ ili „*whiskey*“ može se dopuniti izrazom „*single malt*“ samo ako je destilovan isključivo iz ječmenog slada u jednoj destileriji.

**Rakija od žitarica**

**Član 7**

Rakija od žitarica je jako alkoholno piće proizvedeno isključivo destilacijom fermentisane komine cijelih zrna žitarica koja ima organoleptička svojstva upotrijebljenih sirovina.

Rakija od žitarica koja se stavlja u promet kao gotov proizvod mora da ima najmanje 35% vol. alkoholne jačine, osim rakije od žitarica “Korn”.

Zabranjeno je dodavati razrijeđen ili nerazrijeđen alkohol u rakiju od žitarica.

Rakija od žitarica ne smije se aromatizovati.

Rakija od žitarica može samo da sadrži dodati karamel kao sredstvo za prilagođavanje boje.

Rakija od žitarica može se zaslađivati kako bi se zaokružio konačni ukus, pri čemu gotov proizvod ne može da sadrži više od 10 g/l zaslađivača, izraženog kao invertni šećer.

Rakija od žitarica može da nosi pravni naziv „rakija od žitarica“ ako je proizvedena destilacijom na manje od 95 % vol. od fermentisanog kljuka cijelih zrna žitarica koja ima organoleptičke odlike koje potiču od upotrijebljenih sirovina.

U pravnom nazivu „rakija od žitarica“ ili „*brandy* od žitarica“ riječ „žitarica“ može da se zamijeni nazivom žitarice koja se upotrebljava isključivo u proizvodnji tog jakog alkoholnog pića.

**Rakija od vina**

**Član 8**

Rakija od vina je jako alkoholno piće:

* 1. proizvedeno isključivo iz vinskog destilata koji je dobijen destilacijom vina ili vina pojačanog za destilaciju na manje od 86 % vol. alkohola ili redestilacijom vinskog destilata na manje od 86% vol. alkohola;
  2. koje sadrži količinu isparljivih materija od najmanje 125 g/hl preračunato na 100 % vol. alkohola;
  3. koje sadrži maksimalnu količinu metanola od 200 g/hl preračunato na 100 % vol. alkohola.

Rakija od vina koja se stavlja u promet kao gotov proizvod mora da ima najmanje 37,5% vol alkoholne jačine.

Zabranjeno je dodavati razrijeđen ili nerazrijeđen alkohol u rakiji od vina.

Rakija od vina se ne smije aromatizovati, ne isključujući primjenu tradicionalnih metoda proizvodnje.

Rakija od vina može da sadrži samo karamel kao sredstvo za prilagođavanje boje.

Rakija od vina može se zaslađivati dozvoljenim proizvodima za zaslađivanje kako bi se zaokružio konačni ukus. Međutim, gotov proizvod ne može da sadrži više od 20 g/l zaslađivača, izraženog kao invertni šećer.

Ukoliko je rakija od vina bila podvrgnuta sazrijevanju, može se stavljati u promet kao „rakija od vina“ pod uslovom da je sazrijevala isto ili duže od sazrijevanja Brendy ili Weinbrand iz člana 9 stav 1 tačka 2 ovog zakona.

Kao „vinjak“može se označiti rakija od vina pod uslovom da je sazrijevala najmanje jednu godinu u hrastovim posudama ili najmanje šest mjeseci u hrastovim buradima zapremine manje od 1000 litara.

Ovim zakonom ne dovodi se u pitanje upotreba izraza „Branntwein“ u kombinaciji s izrazom „essig“ prilikom prezentovanja i označavanja sirćeta.

**Brendy ili Weinbrand**

**Član 9**

Brendi (*Weinbrand*) je jako alkoholno piće:

* 1. proizvedeno iz rakije od vina sa ili bez dodatka vinskog destilata, destilovanog na manje od 94,8% vol. alkohola pod uslovom da udio alkohola iz tog destilata ne prelazi više od 50% od ukupne količine alkohola u gotovom proizvodu;
  2. koje je najmanje jednu godinu sazrijevalo u hrastovim sudovima ili najmanje šest mjeseci u hrastovim buradima sa zapreminom manjom od 1000 litara;
  3. koje sadrži količinu isparljivih materija od najmanje 125 g/hl preračunato na 100% vol. alkohola, a koja mora proizlaziti isključivo iz destilacije ili redestilacije upotrijebljenih sirovina;
  4. koje sadrži maksimalnu količinu metanola od 200 g/hl preračunato na 100% vol. alkohola.

*Brendy* (*Weinbrand)* koji se stavlja u promet kao gotov proizvod mora da ima najmanje 36% vol alkoholne jačine.

Zabranjeno je dodavati razrijeđen ili nerazrijeđen alkohol u Brendi (*Weinbrand*).

Brendi (*Weinbrand*) se ne smije aromatizovati, ne isključujući primjenu tradicionalnih metoda proizvodnje.

Brendi *(Weinbrand*) može da sadrži samo karamel kao sredstvo za prilagođavanje boje.

Brendi *(Weinbrand)* može se zaslađivati dozvoljenim proizvodima za zaslađivanje kako bi se zaokružio konačni ukus. Međutim, gotov proizvod ne može da sadrži više od 35 g/l zaslađivača , izraženog kao invertni šećer.

**Rakija od komine grožđa ili komovica**

**Član 10**

Rakija od komine grožđaili komovica je jako alkoholno piće:

* 1. proizvedena isključivo iz fermentisane komine grožđai destilovana neposredno vodenom parom ili destilovan nakon dodavanja vode grožđanoj komini, tako da se svaka destilacija vrši na manje od 86 % vol a prva destilacija obavlja se uz prisustvo same komine;
  2. kome se može dodati najviše 25 kg vinskog taloga na 100 kg upotrijebljene komine grožđa;
  3. u kome količina alkohola koja potiče od taloga ne smije biti iznad 35% ukupne količine alkohola u gotovom proizvodu;
  4. sadrži količinu isparljivih materija od najmanje 140 g/hl na 100% vol. alkohola i sadrži maksimalnu količinu metanola od 1000 g/hl na 100% vol. alkohola.

Rakija od komine grožđa ili komovice koja se stavlja u promet kao gotov proizvod mora da ima najmanje 37, 5% vol. alkoholne jačine.

Zabranjeno je dodavati razrijeđen ili nerazrijeđen alkohol u rakiju od komine grožđa ili

komovicu.

Rakija od komine grožđa ili komovica se ne smije aromatizovati, ne isključujući primjenu tradicionalnih metoda proizvodnje.

Rakija od komine grožđa ili komovica može da sadrži samo dodati karamel kao sredstvo za prilagođavanje boje.

Rakijaod komine grožđa ili komovica može se zaslađivati dozvoljenim proizvodima za zaslađivanje kako bi se zaokružio konačni ukus. Međutim, gotov proizvod ne može da sadrži više od 20 g/l zaslađivača, izraženog kao invertni šećer.

**Rakija od voćne komine**

**Član 11**

Rakija od voćne komine je jako alkoholno piće koje:

* 1. je dobijeno isključivo fermentacijom i destilacijom voćne komine, osim grožđane komine i ispunjava sledeće uslove
* svaka destilacija vrši se na manje od 86 % vol;
* prva destilacija obavlja se uz prisustvo same komine.
  1. sadrži količinu isparljivih materija od najmanje 200 g/hl na 100% vol. alkohola;
  2. sadrži maksimalnu količinu metanola od 1500 grama po hektolitru na 100% vol. alkohola;
  3. u slučaju voćne komine od koštičavog voća, maksimalni sadržaj cijanovodične kiseline je 7 g/hl na 100% vol. alkohola;

Rakija od voćne komine koja se stavlja u promet kao gotov proizvod mora da ima najmanje 37,5% vol. alkoholnu jačinu.

Zabranjeno je dodavanje razrijeđenog ili nerazrijeđenog alkohola u rakoju od voćne komine.

Rakija od voćne komine ne smije se aromatizovati.

Rakija od voćne komine može da sadrži jedino karamel kao sredstvo za prilagođavanje boje.

Rakija od voćne komine može se zaslađivati dozvoljenim proizvodima za zaslađivanje kako bi se zaokružio konačni ukus. Međutim, gotov proizvod ne može da sadrži više od 20 g/l zaslađivača , izraženog kao invertni šećer.

Pravni naziv čini naziv voća praćen izrazom „rakija od komine“. Ukoliko se koristi komina od nekoliko različitih vrsta voća, pravni naziv glasi „rakija od voćne komine“ i može se dopuniti nazivom svake vrste voća opadajućim redosljedom u odnosu na upotrijebljenu količinu.

**Rakija od suvog grožđa ili raisin brandy**

**Član 12**

Rakija od suvog grožđaili *raisin brandy* je jako alkoholno piće proizvedeno isključivo destilacijom proizvoda dobijenih alkoholnom fermentacijom ekstrakta sušenog grožđa sorte „Crni korint” (*Corinth Black*) ili „Aleksandrijski muskat“ (*Moscatel of the Alexandria varieties*), destilovanog na manje od 94,5% vol., tako da destilat ima miris i ukus od upotrijebljene sirovine.

Rakija od suvog grožđaili *raisin brandy* koja se stavlja u promet kao gotov proizvod mora da ima najmanje 37,5% vol. alkoholne jačine.

Zabranjeno je dodavanje razrijeđenog ili nerazrijeđenog alkohola u rakiju odsuvog grožđa ili raisinbrandy.

Rakija od suvog grožđaili *raisin brandy* ne smije se aromatizovati.

Rakija od suvog grožđaili *raisin brandy* može da sadrži samo karamel kao sredstvo za prilagođavanje boje.

Rakija od suvog grožđa ili *raisin brandy* može se zaslađivati dozvoljenim proizvodima za zaslađivanje kako bi se zaokružio konačni ukus. Međutim, gotov proizvod ne može da sadrži više od 20 grama zaslađivača po litru, izraženog kao invertni šećer.

**Rakija od voća**

**Član 13**

Rakija od voća je jako alkoholno piće:

* 1. proizvedeno isključivo alkoholnom fermentacijom, destilacijom i redestilacijom, svježih i mesnatih plodova voća, uključujući i banane, s košticama ili bez njih, ili šire od takvog voća, bobica ili povrća;
  2. destilovano na manje od 86% vol. alkohola tako da ima miris i ukus destilovane sirovine;
  3. koje sadrži količinu isparljivih materija od najmanje 200 g/hl preračunato na 100% vol. alkohola;
  4. kod kojeg u slučaju koštičavog voća maksimalni sadržaj cijanovodične kiseline je 7 g/hl na 100% vol. alkohola.

Maksimalni sadržaj metanola u rakiji od voća iznosi 1000 g po hektolitru na 100% vol. alkohola, osim za sljedeće rakije od voća:

* 1. 1200 g/hl metanola na 100% vol. alkohola dobijenog od sljedećih vrsta voća: jabuka (*Malus domestica Borkh*.), kajsija (*Prunus armeniaca L.*), šljiva (*Prunus domestica L*.), plava šljiva (*Prunus domestica L*.), mirabel - žuta šljiva (*Prunus domestica L. subsstr. syriaca* (Borkh.) Janch. ex Mansf.), breskva (*Prunus persica (L.)* Batsch), kruška (*Pyrus communis* L.), izuzimajući sortu viljamovka (Pyrus communis L. cv ‘Williams’), kupina (*Rubus sect. Rubus*), malina (*Rubus idaeus L*.).
  2. 1350 g/hl metanola na 100% vol. alkohola dobijenog od sljedećih vrsta voća ili bobica: dunja (*Cydonia oblonga Mill*.), bobice kleke (*Juniperus communis L*. ili *Juniperus oxicedrus L*.), kruška viljamovka (*Pyrus communis L.* cv ‘Williams’), crna ribizla (*Ribes nigrum L*.), crvena ribizla (*Ribes rubrum L*.), šipurak (*Rosa canina L*.), bobice zove (*Sambucus nigra L*.), jarebika (*Sorbus aucuparia L*.), oskoruša (*Sorbus domestica L*.), brekinja (*Sorbus torminalis (L.)* Crantz).

Rakija od voća koja se stavlja u promet kao gotov proizvod mora da ima najmanje 37,5% vol. alkoholne jačine.

Rakija od voća ne smije se bojiti, karamel se može koristiti za prilagođavanje boje rakija od voća koje su sazrijeavle najmanje godinu dana u kontaktu s drvetom.

Zabranjeno je dodavanje razrijeđenog ili nerazrijeđenog alkohola u rakiju od voća.

Rakija od voća se ne smije aromatizovati.

Rakija od voća može se zaslađivati dozvoljenim proizvodima za zaslađivanje kako bi se zaokružio konačni ukus. Međutim, gotov proizvod ne može da sadrži više od 18 g/l zaslađivača, izraženog kao invertni šećer.

(i) Pravni naziv rakije od voća je „rakija“ dopunjen nazivom voća, bobica ili povrća. Taj pravni naziv može se izraziti nazivom voća, bobica ili povrća dopunjenih odgovarajućim sufiksom.

Alternativno:

(i) pravni naziv iz prvog stava može biti „*wasser*“ uz naziv voća; ili

(ii) mogu se koristiti sljedeći pravni nazivi u sljedećim slučajevima:

— „*kirsch*“ za rakiju od trešnje (*Prunus avium (L.) L*.);

— „šljiva“, „plava šljiva“ ili „šljivovica“ za rakiju od šljive (*Prunus domestica L*.);

— „mirabelle“ za rakiju od mirabele - žute šljive (*Prunus domestica L. subsp. syriaca* (Borkh.) Janch. ex Mansf.);

— „maginja“ za rakiju od maginja (*Arbutus unedo L*.);

— „zlatni delišes“ za rakiju od jabuke (*Malus domestica var*. ‘Golden Delicious’);

— „Obstler“ za rakiju od voća proizvedenu od voća s bobicama ili bez njih pod uslovom da je najmanje 85 % kljuka dobijenog od različitih sorti jabuka, krušaka ili oboje.

Naziv „*Williams*“ ili „viljamovka“ može se koristiti samo za stavljanje na tržište rakije od krušaka koja je proizvedena isključivo od kruške sorte „Williams“.

Ukoliko postoji rizik da krajnji potrošač neće lako razumjeti neki od pravnih naziva koji ne sadrži riječ „rakija“ iz ove tačke, opis, prezentovanje i označavanje moraju da sadrže riječ „rakija“ koja se može dopuniti objašnjenjem.

(j) U svim slučajevima kada se zajedno destiluju dvije ili više vrsta voća, bobica ili povrća, proizvod se stavlja na tržište pod pravnim nazivom:

— „rakija od voća“ za jaka alkoholna pića proizvedena isključivo destilacijom voća ili bobica ili oboje; ili

— „rakija od povrća“ za jaka alkoholna pića proizvedena isključivo destilacijom povrća; ili

— „rakija od voća i povrća“ za jaka alkoholna pića proizvedena destilacijom kombinacije voća, bobica i povrća.

Pravni naziv može se dopuniti nazivom svakog voća, bobice ili povrća po opadajućem redosljedu upotrijebljene količine.

Rakija od voća pri čijoj se proizvodnji primjenjuje redestilacija može nositi naziv “prepečenica”.

Rakije od voća koje se proizvode destilacijom fermentisanog grožđanog kljuka, pored naziva "Rakija od voća" ili “Voćna rakija” mogu nositi naziv lozova rakija (lozovača).

**Rakija od jabukovog vina,kruškovog vina i rakija od jabukovog i kruškovog vina**

**Član 14**

Rakija od jabukovog vina,kruškovog vina i rakija od jabukovog i kruškovog vina su jaka alkoholna pića:

* 1. proizvedena isključivo destilacijom vina od jabuka ili vina od kruške na manje od 86% vol., tako da destilat ima miris i ukus upotrijebljenog voća;
  2. koja sadrže količinu isparljivih materija od najmanje 200 g/hl na 100% vol. alkohola;
  3. koja sadrže maksimalnu količinu metanola od 1000 g/hl na 100% vol. alkohola.

Rakija od jabukovog vina,kruškovog vina i rakija od jabukovog i kruškovog vina koje se stavljaju u promet kao gotovi proizvodi mora da ima najmanje 37,5% vol. alkoholne jačine.

Zabranjeno je dodavanje razrijeđenog ili nerazrijeđenog alkohola u rakiju od jabukovog vina,kruškovog vina i rakija od jabukovog i kruškovog vina.

Rakija od jabukovog vina kruškovog vina i rakija od jabukovog i kruškovog vinane smije se aromatizovati, ne isključujući tradicionalne metode proizvodnje.

Rakija od jabukovog vina, kruškovog vinai rakija od jabukovog i kruškovog vina može da sadrži samo karamel kao sredstvo za prilagođavanje boje.

Rakija od jabukovog vina, rakija od kruškovog vina i rakija od jabukovog i kruškovog vina može se zaslađivati dozvoljenim proizvodima za zaslađivanje kako bi se zaokružio konačni ukus, gotov proizvod ne može da sadrži više od 15 g/l zaslađivača, izraženog kao invertni šećer.

Pravni naziv glasi:

— „rakija od jabukovog vina“ za jaka alkoholna pića proizvedena isključivo destilacijom jabukovog vina;

— „rakija od kruškovog vina“ za jaka alkoholna pića proizvedena isključivo destilacijom kruškovog vina; ili

— „rakija od jabukovog i kruškovog vina“ za jaka alkoholna pića proizvedena destilacijom jabukovog i kruškovog vina.

**Rakija od meda**

**Član 15**

Rakija od meda je jako alkoholno piće:

* 1. proizvedeno isključivo fermentacijom i destilacijom mednog rastvora;
  2. destilovana na manje od 86% vol. tako da destilat ima miris i ukus koji potiču od upotrijebljene sirovine.

Rakija od meda koja se stavlja u promet kao gotov proizvod mora da ima najmanje 35% vol. alkoholne jačine.

Zabranjeno je dodavanje alkohola, razrijeđenog ili nerazrijeđenog u rakiju od meda.

Rakija od meda ne smije se aromatizovati.

Rakija od meda može da sadrži karamel kao sredstvo za prilagođavanje boje.

Rakija od meda može se zaslađivati dozvoljenim proizvodima za zaslađivanje jedino medom kako bi se zaokružio konačni ukus,

gotov proizvod ne može da sadrži više od 20 g/l meda, izraženog kao invertni šećer.

**Hefebrand ili rakija od taloga**

**Član 16**

*Hefebrand* ili rakija od taloga je jako alkoholno piće proizvedeno isključivo destilacijom vinskog taloga, pivskog taloga ili taloga fermentisanog voća na manje od 86% vol. alkohola.

Alkoholna jačina rakije od taloga ili *Hefebrand* koja se stavlja u promet kao gotov proizvod mora da ima najmanje 38% vol.alkoholne jačine.

Zabranjeno je dodavanje razrijeđenog ili nerazrijeđenog alkohola uHefebrand ili rakiju od taloga.

*Hefebrand* ili rakija od taloga ne smije se aromatizovati.

*Hefebrand* ili rakija od taloga može da sadrži samo karamel kao sredstvo za prilagođavanje boje.

*Hefebrand* ili rakija od taloga može se zaslađivati dozvoljenim proizvodima za zaslađivanje kako bi se zaokružio konačni ukus, gotov proizvod ne može da sadrži više od 20 g/l zaslađivača, izraženog kao invertni šećer.

Pravni naziv „*Hefebrand*“ ili „rakija od taloga“ može se dopuniti nazivom upotrijebljenih sirovina.

**Rakija od piva**

**Član 17**

Rakija od piva je jako alkoholno piće dobijeno isključivo direktnom destilacijom pod normalnim pritiskom svježeg piva sa najvišom alkoholnom jačinom od 86% vol. alkohola, tako da dobijeni destilat ima organoleptička svojstva piva.

Alkoholna jačina rakije od piva koja se stavlja u promet kao gotov proizvod mora da ima najmanje 38% vol.alkoholne jačine.

Zabranjeno je dodavanje razrijeđenog ili nerazrijeđenog alkoholarakiji od piva. .

Rakija od piva ne smije se aromatizovati.

Rakija od piva može da sadrži samo karamel kao sredstvo za prilagođavanje boje.

Rakija od piva može se zaslađivati dozvoljenim proizvodima za zaslađivanje kako bi se zaokružio konačni ukus, gotov proizvod ne može da sadrži više od 20 g/l zaslađivača, izraženog kao invertni šećer.

**Topinambur ili rakija od jerusalimske artičoke**

**Član 18**

*Topinambur* ili rakija od jerusalimske artičoke je jako alkoholno piće proizvedeno isključivo fermentacijom i destilacijom krtole jerusalimske artičoke (*Helianthus tuberosus* L.) sa najvišom alkoholnom jačinom od 86% vol. alkohola.

Alkoholna jačina rakije od jerusalimske artičoke ili t*opinambur* koja se stavlja u promet kao gotov proizvod mora da ima najmanje 38% vol.alkoholne jačine.

Zabranjeno je dodavanje razrijeđenog ili nerazrijeđenog alkohola u Topinambur ili rakija odjerusalimske artichoke**.**

*Topinambur* ili rakija od jerusalimske artičoke ne smije se aromatizovati.

*Topinambur* ili rakija od jerusalimske artičoke može da sadrži samo karamel kao sredstvo za prilagođavanje boje.

*Topinambur* ili rakija od jerusalimske artičoke može se zaslađivati dozvoljenim proizvodima za zaslađivanje kako bi se zaokružio konačni ukus, gotov proizvod ne može da sadrži više od 20 g/l zaslađivača, izraženog kao invertni šećer.

**Vodka**

**Član 19**

Vodka je jako alkoholno piće proizvedeno iz etil alkohola poljoprivrednog porijekla dobijenog fermentacijom uz prisutnost kvasca:

1. krompira i/ili žitarica, ili
2. drugih poljoprivrednih sirovina, destilovanih i/ili rektificiranih tako da se organoleptička svojstva upotrijebljenih sirovina i nusproizvoda nastalih za vrijeme fermentacije selektivno smanjuju.

Nakon fermentacije iz stava 1 ovog člana, može se izvršiti dodatna destilacija ili obrada odgovarajućim pomoćnim sredstvima ili s oboje, uključujući obradu aktivnim drvenim ugljem, kako bi se dobila posebna organoleptička svojstva.

Vrijednost metanola ne smije prelaziti 10 g/hl na 100% vol. alkohola.

Vodka koja se stavlja u promet kao gotov proizvod mora da ima najmanje 37, 5% vol. alkoholne jačine.

Vodka se može aromatizovati jedino dodavanjem priprodnih aromatičnih sastojaka prisutnih u destilatu, dobijenom od fermentisanih poljoprivrednih sirovina.

U proizvodu mogu biti prisutna i druga organoleptička svojstva osim dominantne arome.

Vodka se ne smije bojiti.

Vodka se može zaslađivati dozvoljenim proizvodima za zaslađivanje kako bi se zaokružio konačni ukus, gotov proizvod ne može da sadrži više od 8 g/l zaslađivača, izraženog kao invertni šećer.

Prilikom opisivanja, prezentovanja ili označavanja vodke koja nije proizvedena isključivo od krompira i/ili žitarica potrebno je naznačiti „proizvedeno od“, uz dodatak naziva jedne ili više sirovina upotrijebljenih u proizvodnji etil alkohola poljoprivrednog porijekla. Ova naznaka pojavljuje se u istom vidnom polju kao i pravni naziv.

Pravni naziv može biti „vodka“.

**Rakija (uz dodat naziv voća, bobica ili orašastog voća ) dobijena maceracijom i destilacijom**

**Član 20**

Rakija (uz dodat naziv voća, bobica ili orašastog voća ) dobijena maceracijom i destilacijom je jako alkoholno piće:

* 1. proizvedeno maceracijom djelimično fermentisanog ili nefermentisanog voća ili bobica iz tačke 2 ovog stava, uz dodatak najviše 20 l etil alkohola poljoprivrednog porijekla ili jakog alkoholnog pića ili destilata dobijenog od istog voća, bobica ili orašastog voća ili njihove kombinacije na 100 kg fermentisanog voća ili bobica, nakon čega slijedi destilacija, svaka destilacija vrši se na manje od 86% vol. alkohola;

1. dobijeno iz sljedećih vrsta voća,bobica ili orašastog voća: aronija (*Aronia Medik. nom cons*.), crnoplodna aronija (*Aronia melanocarpa (Michx.) Elliott*), kesten (*Castanea sativa Mill*.), agrumi (*Citrus spstr*.), lješnik (*Corylus avellana L*.), crna mahunica (*Empetrum nigrum L*.), jagoda (*Fragaria spstr*.), pasji trn (*Hippophae rhamnoide*s L.), božikovina (*Ilex aquifolium* i *Ilex cassine L*.), drijen (*Cornus mas*), orah (*Juglans regia L*.), banana (*Musa spp*.), mirta (*Myrtus communis L*.), indijska smokva (*Opuntia ficus-indica* (L.) Mill.), marakuja (*Passiflora edulis Sims*), sremza (*Prunus padus L*.), trnjina (*Prunus spinosa L*.), crna ribizla (*Ribes nigrum L*.), bijela ribizla (*Ribes niveum Lindl*.), crvena ribizla (*Ribes rubrum L*.), ogrozd (*Ribes uva-crispa L. syn. Ribes grossularia*), šipurak (*Rosa canina L*.), arktička kupina (*Rubus arcticus L*.), močvarna jagoda (*Rubus chamaemorus L*.), kupina (*Rubus sect. Rubus*), malina (*Rubus idaeus L*.), bobice zove (*Sambucus nigra L*.), jarebika (*Sorbus aucuparia L*.), oskoruša (*Sorbus domestica L*.), brekinja (*Sorbus torminalis (L.) Crantz*), šljiva ambarella (*Spondias dulcis Parkinson*), šljiva mombin (*Spondias mombin L*.), sjevernoamerička borovnica (*Vaccinium corymbosum L*.), divlja brusnica (*Vaccinium oxycoccos L*.), borovnica (*Vaccinium myrtillus L*.), evropska brusnica (*Vaccinium vitis-idaea L*.).

Rakija (uz dodat naziv voća, bobica ili orašastog voća) dobijene maceracijom i destilacijom koja se stavlja u promet kao gotov proizvod mora da ima najmanje 37, 5% vol. alkoholne jačine.

Rakija (uz dodat naziv voća, bobica ili orašastog voća) dobijena maceracijom i destilacijom ne smije se aromatizovati.

Rakija (uz dodat naziv voća, bobica ili orašastog voća) dobijena maceracijom i destilacijom ne smije se bojiti.

Karamel se može koristiti za prilagođavanje boje rakije (uz dodat naziv voća, bobica ili orašastog voća) dobijenih maceracijom i destilacijom koje su sazrijevale najmanje godinu dana u kontaktu s drvetom.

Rakija (uz dodat naziv voća, bobica ili orašastog voća) dobijena maceracijom i destilacijom može se zaslađivati dozvoljenim proizvodima za zaslađivanje kako bi se zaokružio konačni ukus, gotov proizvod ne može da sadrži više od 18 g/l zaslađivača, izraženog kao invertni šećer.

Prilikom opisivanja, prezentovanja ili označavanja rakije (uz dodat naziv voća, bobica ili orašastog voća) dobijene maceracijom i destilacijom riječi „proizvedeno maceracijom i destilacijom “ moraju biti iste vrste, veličine i boje slova i moraju biti u istom vidnom polju kao i riječi „Rakija (uz dodat naziv voća, bobica ili orašastog voća )“, a u slučaju boca moraju se nalaziti na prednjoj etiketi.

**Geist (uz dodat naziv upotrijebljene vrste voća ili sirovine)**

**Član 21**

*Geist* (uz dodat naziv upotrijebljene vrste voća ili sirovine) je jako alkoholno piće dobijeno maceracijom nefermentisanog voća i bobica iz člana 20 ovog zakona ili povrća, jezgrastog voća ili drugih biljnih materija poput trava ili ružinih latica, ili pečurke u etil alkoholu poljoprivrednog porijekla, nakon čega se obavlja destilacija najviše do 86% vol.

*Geista (uz dodat naziv upotrijebljene vrste voća ili sirovine)* koji se stavlja u promet kao gotov proizvod mora da ima najmanje 37,5% vol. alkoholne jačine.

*Geist (uz dodat naziv upotrijebljene vrste voća ili sirovine)* ne smije se aromatizovati.

*Geist* (uz dodat naziv upotrijebljene vrste voća ili sirovine) ne smije se bojiti.

*Geist* (uz dodat naziv upotrijebljene vrste voća ili sirovine) može se zaslađivati dozvoljenim proizvodima za zaslađivanje kako bi se zaokružio konačni ukus, gotov proizvod ne može da sadrži više od 10 g/l zaslađivača, izraženog kao invertni šećer.

Izraz „-geist“ ispred kojeg se nalazi izraz koji nije naziv voća, biljke ili druge sirovine može dopuniti pravni naziv drugih jakih alkoholnih pića i alkoholnih pića pod uslovom da takva upotreba ne dovodi potrošača u zabludu.

**Lincura**

**Član 22**

Lincura je jako alkoholno piće proizvedeno iz destilata lincure koji je dobijen fermentacijom korijena lincure sa ili bez dodatka etil alkohola poljoprivrednog porijekla.

Lincura koja se stavlja u promet kao gotov proizvod mora da ima najmanje 37,5% vol. alkoholne jačine.

Lincura se ne smije aromatizovati.

**Jako alkoholno piće aromatizovano klekom**

**Član 23**

Jako alkoholno piće aromatizovano klekom je proizvod dobijen aromatizovanjem etil alkohola poljoprivrednog porijekla ili rakije od žitarica ili žitnog destilata ili žitnog destilata ili njihove kombinacije sa bobicama kleke (*Juniperus communis* L. i/ili *Juniperus oxicedrus* L.).

Jako alkoholno piće aromatizovano klekom koja se stavljaju u promet kao gotov proizvod mora da ima najmanje 30% vol. alkoholne jačine.

Aromatične materije, aromatični preparati, bilje s aromatičnim svojstvima ili njihova kombinacija mogu se koristiti zajedno s bobicama kleke, ali organoleptička svojstva kleke moraju da ostanu prepoznatljiva čak i ako su ponekad ublažena.

Jako alkoholno piće aromatizovano klekom može da nosi pravni naziv „Wacholder“ ili „genebra“.

**Gin**

**Član 24**

*Gin* je jako alkoholno piće aromatizovano klekom dobijeno aromatizovanjem etil alkohola poljoprivrednog porijekla bobicama kleke (Juniperus communis L.).

*Gin* koji se stavlja u promet kao gotov proizvod mora da ima najmanje 37,5% vol. alkoholne jačine.

U proizvodnji pića *gin* koriste se samo prirodne i/ili prirodno identične aromatične materije i/ili aromatični preparati, ali organoleptička svojstva kleke moraju biti dominantna.

Prodajni naziv gina može se dopuniti izrazom “dry” (suvi), kada ne sadrži dodatne zaslađivače iznad 0,1 g proizvoda za zaslađivanje po litru gotovog proizvoda, izraženog kao invertni šećer.

**Destilovani gin**

**Član 25**

Destilovani *gin* je jedno od sledećeg:

1. jako alkoholno piće aromatizovano klekom proizvedeno isključivo destilacijom etil alkohola poljoprivrednog porijekla s početnom alkoholnom jačinom od najmanje 96 % vol. uz prisustvo bobica kleke (Juniperus communis L.) i drugog prirodnog bilja pod uslovom da preovladava ukus kleke;
2. kombinacija proizvoda takve destilacije i etil alkohola poljoprivrednog porijekla istog sastava, čistoće i alkoholne jačine; za aromatizovanje destilovanog gina mogu se koristiti i aromatične supstance i/ili aromatični preparati, ali organoleptička svojstva kleke moraju biti dominantna.

Destilovani *gin* koji se stavlja u promet kao gotov proizvod mora da ima najmanje 37,5% vol. alkoholne jačine.

*Gin* dobijen jednostavnim dodavanjem ekstrakata ili aroma u etil alkohol poljoprivrednog porijekla ne smije nositi naziv ‘destilovani *gin’*.

Kada ne sadrži dodatne zaslađivače iznad 0,1 g šećera po litru gotovog proizvoda, prodajni naziv destilovanog gina može se dopuniti izrazom “dry” (suvi).

**London gin**

**Član 26**

*London* *gin* je vrsta destilovanog *gin*a:

* 1. koji se dobija isključivo iz etil alkohola poljoprivrednog porijekla s maksimalnim sadržajem metanola od 5 g/hl na 100% vol. alkohola čija aroma potiče isključivo od destilacije etil alkohola poljoprivrednog porijekla uz prisustvo svih upotrijebljenih prirodnih biljnih materija;;
  2. kod kojeg nastali destilat ima najmanje 70% vol. alkohola;
  3. sa maksimalnom količinom metanola do 5 g/hl proračunato na 100% vol. alkohola, kada se dodaje bilo koji drugi alkohol poljoprivrednog porijekla;
  4. koji ne sadrži zaslađivače u količini većoj od 0,1 g/l šećera u gotovom proizvodu, izražen kao invertni šećer;
  5. koji ne sadrži boje; i
  6. koji ne sadrži bilo kakve druge sastojke osim navedenih i vode.

*London* *gin* koji se stavlja u promet kao gotov proizvod mora da ima najmanje 37,5% vol. *a*lkoholne jačine.

Naziv *London* *gin* može se dopuniti izrazom “*dry*“ (suvi).

**Jako alkoholno piće aromatizovano kimom ili Kümmel**

**Član 27**

Jako alkoholno piće aromatizovano kimom ili Kümmel je proizvod dobijen aromatizovanjem etil alkohola poljoprivrednog porijekla kimom (*Carum carvi* L.).

Jako alkoholno piće aromatizovano kimom ili Kümmel koja se stavljaju u promet kao gotov proizvod mora imati najmanje 30% vol. alkoholne jačine.

U proizvodnji jakog alkoholnog pića aromatizovanog kimom ili Kümmel mogu se dodatno upotrijebiti i druge prirodne i/ili prirodno identične aromatične materije i/ili aromatični preparati, ali organoleptička svojstva kima moraju biti dominantna.

**Akvavit ili aquavit**

**Član 28**

*Akvavit* ili *aquavit* je jako alkoholno piće aromatizovano kimom (*Carum* *carvi* L.) i/ili jako alkoholno piće aromatizovano sjemenom mirođije (*Anethum* *graveolens* L.) koje je aromatizovano destilatom bilja ili začina.

*Akvavit* ili *aquavit* koji se stavlja u promet kao gotov proizvod mora da ima najmanje 37,5% vol. alkoholne jačine.

U proizvodnji a*kvavita* ili *aquavita* mogu se dodatno koristiti i druge prirodne i/ili prirodno identične aromatične materije i/ili aromatični preparati, pod uslovom da ukus proizilazi prvenstveno iz destilata sjemenki kima i/ili mirođije, pri čemu je zabranjena upotreba eteričnih ulja.

Gorke materije ne smiju preovladavati u ukusu, sadržaj suvog ekstrakta ne može biti veći od 1,5 g/100ml .

**Jaka alkoholna pića aromatizovana anisom**

**Član 29**

Jaka alkoholna pića aromatizovana anisom su proizvodi dobijeni aromatizovanjem etil alkohola poljoprivrednog porijekla prirodnim ekstraktima zvjezdastog anisa (*Illicium verum* Hook f.), anisa (*Pimpinella* *anisum* L.), komorača (*Foeniculum vulgare* Mill.) ili drugog bilja koje sadrži slične glavne aromatične sastojke, korišćenjem jednog ili kombinacijom sljedećih postupaka:

* 1. maceracijom i/ili destilacijom,
  2. destilacijom alkohola uz prisutnost sjemenki ili drugih dijelova biljaka iz stava 1 ovog člana,
  3. dodavanjem prirodnih destilovanih ekstrakata biljaka s aromom anisa.

Jaka alkoholnih pića aromatizovanih anisom koja se stavljaju u promet kao gotov proizvod moraju imati najmanje 15% vol. alkoholne jačine.

U proizvodnji jakih alkoholnih pića aromatizovanih anisom, koristite se samo prirodne aromatične materije i aromatični preparati.

U proizvodnji jakih alkoholnih pića aromatizovanih anisom mogu se koristiti i drugi prirodni biljni ekstrakti ili aromatične sjemenke, stim da organoleptička svojstva anisa moraju biti dominantna.

**Pastis**

**Član 30**

*Pastis* je jako alkoholno piće aromatizovano anisom koje sadrži prirodne ekstrakte korijena sladića (*Glycyrrhiza* spp.) što ukazuje na prisustvo boja poznatih kao „čalkoni“ i glicerinske kiseline, čije najmanje i najveće količine iznose 0,05, odnosno 0,5 g/l.

*Pastisa* koja se stavlja u promet kao gotov proizvod mora da ima najmanje 40% vol. alkoholne jačine.

U proizvodnji *pastisa* mogu da se koristite se samo prirodne aromatične materije i aromatični preparati

*Pastis* sadrži manje od 100 g/l šećera, izraženo kao invertni šećer, i ima sadržaj anetola od 1,5 do 2 g/l.

**Pastis de Marseille**

**Član 31**

*Pastis de Marseille* je *pastis* koji sadrži anetol u količini od 2 g/l.

*Pastis de Marseille* koji se stavlja u promet kao gotov proizvod mora da ima najmanje 45% vol. alkoholne jačine.

U proizvodnji *pastis de Marseille* mogu da sekoristite samo prirodne aromatične materije i aromatični preparati.

**Anis ili *janeževac***

**Član 32**

*Anis* *ili janeževac* je jako alkoholno piće aromatizovano anisom čija karakteristična aroma potiče isključivo od anisa (*Pimpinella* *anisum* L.) i/ili zvjezdastog anisa (*Illicium verum* Hook f.) i/ili komorača (*Foeniculum vulgare* Mill.).

*Anis* *ili janeževac* koji se stavlja u promet kao gotov proizvod mora da ima najmanje 35% vol. alkoholne jačine.

U proizvodnji *anisa* *ili janeževca* mogu da se koristite samo prirodne aromatične materije i aromatični preparati.

**Destilovani anis**

**Član 33**

Destilovani *anis* je *anis* koji sadrži alkohol destilovan uz prisutnost sjemenki anisa (*Pimpinella* *anisum* L.) i/ili zvjezdastog anisa (*Illicium verum* Hook f.) i/ili komorača (*Foeniculum vulgare* Mill.).

U slučaju geografske oznake u proizvodnji destilovanog anisa pored anisa i/ili zvjezdastog anisa i/ili komorača može se koristiti mastica (tršlja) *(Pistacia lentiscus L. Anarcadiaceae)* i drugo aromatično sjemenje, biljke ili voće, pod uslovom da taj alkohol predstavlja najmanje 20 % alkoholne jačine i destilovanog *anisa*.

Destilovanoi *anis* koji se stavlja u promet kao gotov proizvod mora da ima najmanje 35% vol. alkoholne jačine.

U proizvodnji destilovanog *anisa* mogu da se koristite samo prirodne aromatične materije i aromatični preparati.

**Gorka jaka alkoholna pića ili bitter**

**Član 34**

Gorka jaka alkoholna pića ili *bitter* su jaka alkoholna pića gorkog ukusa koja se dobijaju aromatizovanjem etil alkohola poljoprivrednog porijekla s prirodnim i/ili prirodno identičnim aromatičnim materijama i/ili aromatičnim preparatima.

Gorka jaka alkoholna pića ili *bitter* koja se stavljaju u promet kao gotov proizvod moraju imati najmanje 15% vol. alkoholne jačine.

Gorka jaka alkoholna pića ili *bitter* mogu se označavati kao „amer“ ili „*bitter“* sa ili bez drugih izraza.

Izraza „gorki“ ili „*bitter*“ može se koristiti prilikom opisivanja, prezentovanja i označavanja gorkih likera.

**Aromatizovana vodka**

**Član 35**

Aromatizovana vodka je vodka koja ima dominantnu aromu drugačiju od arome sirovina upotrijebljenih za proizvodnju vodke.

Aromatizovana vodka koja se stavlja u prometkao gotov proizvod mora da ima najmanje 37,5 % vol. alkoholne jačine.

Aromatizovana vodka može da se zaslađuje, kupažira, aromatizuje, ostaviti da sazrijeva ili boji.

Kada se aromatizovana vodka zaslađuje, gotov proizvod ne može da sadrži više od 100 g/l proizvoda za zaslađivanje, izraženog kao invertni šećer.

Pravni naziv aromatizovana vodka može da bude naziv bilo koje preovlađujuće arome u kombinaciji s riječju „vodka“.

**Jako alkoholno piće aromatizovano divljom šljivom (trnjinom) ili pacharán**

**Član 36**

Jako alkoholno piće aromatizovano divljom šljivom (trnjinom) ili pacharán je jako alkoholno piće s preovlađujućim ukusom trnjine proizvedeno maceracijom divlje šljive (trnjine) (Prunus spinosa) u etil alkoholu poljoprivrednog porijekla uz dodatak prirodnih ekstrakata anisa ili destilata anisa ili oboje.

Najniža alkoholna jačina jakog alkoholnog pića aromatizovanog divljom šljivom (trnjinom) ili pića pacharán iznosi 25 % vol.

Za proizvodnju jakog alkoholnog pića aromatizovanog divljom šljivom (trnjinom) ili pića pacharán koristi se količina od najmanje 125 grama ploda divlje šljive (trnjine) po litru gotovog proizvoda.

Jako alkoholno piće aromatizovano divljom šljivom (trnjinom) ili pacharán ima sadržaj proizvoda za zaslađivanje, izraženog kao invertni šećer, između 80 i 250 g/l gotovog proizvoda.

Jakom alkoholnom piću aromatizovanom divljom šljivom (trnjinom) ili piću pacharán organoleptička svojstva daju isključivo upotrijebljeni plodovi i anis.

Izraz „pacharán“ može se koristiti kao pravni naziv samo ako je proizvod proizveden u Španiji. Kada je proizvod proizveden izvan Španije, „pacharán“ može da se koristi samo kao dopuna pravnom nazivu „jako alkoholno piće aromatizovano divljom šljivom (trnjinom)“ pod uslovom da ga prate riječi: „proizvedeno u...“ nakon čega slijedi naziv države u kojoj je proizveden.

**Liker**

**Član 37**

Liker je jako alkoholno piće:

* 1. koje sadrži najmanju količinu šećera, izraženu kao invertni šećer, i to:
     + 70 g/l za liker od trešanja/višanja kod kojeg etil alkohol potiče isključivo od rakije od trešanja/višanja,
     + 80 g/l za liker od lincure ili slične likere pripremljene od lincure ili sličnog bilja kao jedinom aromatičnom materijom,
     + 100 g/l za sve ostale likere;
  2. proizvedeno upotrebom etil alkohola poljoprivrednog porijekla ili destilata poljoprivrednog porijekla ili jednog ili više jakih alkoholnih pića ili njihovom kombinacijom, koje je zaslađeno i u koje je dodata jedna ili više aroma, proizvoda poljoprivrednog porijekla ili prehrambenih proizvoda. ,

Liker koji se stavlja u promet kao gotov proizvod mora da ima najmanje 15% vol. alkoholne jačine.

U proizvodnji likera dozvoljeno je aromatizovanje prirodnim aromatičnim materijema i preparatima i prirodno identičnim aromatičnim materijama i preparatima.

Međutim, sljedeći likeri mogu se aromatizovati samo aromatičnim prehrambenim proizvodima, aromatičnim preparatima i prirodnim aromatičnim supstancama:

(1) voćni likeri od:

— ananasa (Ananas),

— agruma (Citrus L.),

— pasjeg trna (Hippophae rhamnoides L.),

— murve (Morus alba, Morus rubra),

— višnje (Prunus cerasus),

— trešnje (Prunus avium),

— crne ribizle (Ribes nigrum L.),

— arktičke kupine (Rubus arcticus L.),

— močvarne jagode (Rubus chamaemorus L.),

— maline (Rubus idaeus L.),

— divlje brusnice (Vaccinium oxycoccos L.),

— borovnice (Vaccinium myrtillus L.),

— evropske brusnice (Vaccinium vitis-idaea L.);

(2) biljni likeri od:

— génépija (Artemisia genepi),

— lincure (Gentiana L.),

— mente (Mentha L.),

— anisa (Pimpinella anisum L.),

Pravni naziv može biti „liqueur“, a:

— za likere proizvedene maceracijom višanja ili trešanja (Prunus cerasus ili Prunus avium) u etil alkoholu poljoprivrednog porijekla pravni naziv može biti „guignolet“ ili „češnjevec“, s izrazom „liker“ ili bez njega;

— za likere proizvedene maceracijom višanja (Prunus cerasus) u etil alkoholu poljoprivrednog porijekla pravni naziv može biti „ginja“ ili „ginjinha“ ili „višnjevec“, „višnjevac“, s izrazom „liker“ ili bez njega;

— za likere čiji sadržaj alkohola daje isključivo rum, pravni naziv može biti „punch au rhum“, s izrazom „liker“ ili bez njega;

— za likere koji sadrže mlijeko ili mliječne proizvode pravni naziv može biti „krem“ dopunjen nazivom upotrijebljene sirovine koja likeru daje preovlađujuću aromu, s izrazom „liker“ ili bez njega.

Prilikom opisivanja, prezentovanja i označavanja likera, kada se upotrebljava etil alkohol poljoprivrednog porijekla ili destilat poljoprivrednog porijekla, mogu se koristiti sljedeće složenice kojima se odražavaju uobičajene metode proizvodnje:

— prune brandy (brandy od šljive);

— orange brandy (brandy od narandže);

— apricot brandy (brandy od kajsije);

— cherry brandy (brandy od trešnje);

— solbaerrom ili rum od crne ribizle.

U pogledu opisivanja, prezentovanja i označavanja likera iz ove tačke, složenica mora biti naznačena u istom redu jednakim slovima istog tipa i boje a riječ „liker“ mora biti naznačena u neposrednoj blizini slovima ne manjim od vrste slova složenice.

Ukoliko alkohol ne potiče od naznačenog jakog alkoholnog pića, njegovo se porijeklo mora označiti na etiketi u istom vidnom polju uz kombinaciju izraza navedenog u nazivu likera i riječ „liker“ bilo da se naznači vrsta poljoprivrednog alkohola bilo riječima „poljoprivredni alkohol“ ispred kojih stoji „proizvedeno od“ ili „proizvedeno upotrebom“.

Pravni naziv „liker“ može se dopuniti nazivom arome ili prehrambenog proizvoda koji jakom alkoholnom piću daje preovlađujući ukus, pod uslovom da ukus jakom alkoholnom piću daju aromatični prehrambeni proizvodi, aromatični preparati i prirodne aromatične supstance dobijene od sirovine koja se navodi u nazivu arome ili prehrambenog proizvoda dopunjen aromatičnim supstancama samo kada je to neophodno za pojačavanje arome te sirovine.

**Krem liker od (dopunjeno naziv upotrijebljene vrste voća ili druge sirovine )**

**Član 38**

Jaka alkoholna pića, poznata kao krem likeri od (dopunjeno naziv upotrijebljene vrste voća ili druge sirovine ), isključujući liker od mliječnih proizvoda, su likeri koji sadrže najmanje 250 grama šećera po litru izraženog kao invertni šećer.

Krem likera od (dopunjeno naziv upotrijebljene vrste voća ili druge sirovine ), koji se stavlja u promet kao gotov proizvod mora da ima najmanje 15% vol. alkoholne jačine.

Na krem liker od (dopunjeno naziv upotrijebljene vrste voća ili druge sirovine ), primjenjuju se pravila o aromatičnim supstancama i preparatima iz člana 38 ovog zakona.

Sirovine koje se koriste ne uključuju mliječne proizvode.

Voće ili bilo koja druga sirovina koja se koristi u pravnom nazivu mora biti voće ili sirovina koja tom jakom alkoholnom piću daje preovlađujući ukus.

Pravni naziv može se dopuniti izrazom „liker“.

Pravni naziv „crème de cassis“ može da se koristi samo za likere proizvedene od crne ribizle čiji je sadržaj proizvoda za zaslađivanje iznad 400 grama po litru, izraženo kao invertni šećer.

**Sloe gin**

**Član 39**

*Sloe gin* je liker proizveden maceracijom divlje šljive (trnjine, gloginje) *(Prunus spinosa)* u *gin*u s mogućim dodatkom soka divlje šljive.

*Sloe gin* koji se stavlja u promet kao gotov proizvod mora da ima najmanje 25% vol. alkoholne jačine.

U proizvodnji *sloe gina* mogu da se koristite samo prirodne aromatične materije i aromatični preparati.

Pravni naziv pod kojim se ovo jako alkoholno piće stavlja u promet može se dopuniti izrazom „liker“.

**Sambuca**

**Član 40**

*Sambuca* je bezbojni liker aromatizovan anisom:

* 1. koji sadrži destilate anisa (*Pimpinella anisum* L.), zvjezdastog anisa (*Illicium verum* L.) ili drugih aromatičnih biljaka;
  2. koji ima minimalni sadržaj šećera od 350 grama po litru izraženog kao invertni šećer;
  3. sa sadržajem prirodnog anetola od 1 do 2 g/l.

*Sambuce* koja se stavlja u promet kao gotov proizvod mora da ima najmanje 38% vol. alkoholne jačine.

S*ambuca* može se aromatizovati prirodnim aromatičnim materijama i preparatima.

*Sambuca* ne smije da se boji.

Pravni naziv pod kojim se ovo jako alkoholno piće stavlja u promet može se dopuniti izrazom „liker“.

**Maraschino, marrasquino ili maraskino**

**Član 41**

*Maraschino, marrasquino ili maraskino* je bezbojni liker čija aroma uglavnom potiče od destilata višnje maraske ili od proizvoda dobijenih maceracijom višanja ili djelova višanja u etil alkoholu poljoprivrednog porijekla s minimalnim sadržajem šećera od 250 g/l izraženo kao invertni šećer.

*Maraschina, marrasquina ili maraskina* koji se stavlja u promet kao gotov proizvod mora da ima najmanje 24% vol. alkoholne jačine.

*Maraschino, marrasquino ili maraskino* može se aromatizovati prirodnim aromatičnim materijama i preparatima.

*Maraschino, marrasquino* ili *maraskino* ne smije da se boji.

Pravni naziv pod kojim se ovo jako alkoholno piće stavlja u promet može se dopuniti izrazom „liker“.

**Nocino ili orahovac**

**Član 42**

*Nocino* *ili orahovac* je liker čija aroma potiče uglavnom od maceracije i/ili destilacije cijelih zelenih oraha (*Juglans regia* L.), s minimalnim sadržajem šećera od 100 g/l izraženog kao invertni šećer.

*Nocino* *ili orahovac* koji se stavlja u promet kao gotov proizvod mora da ima najmanje 30 % vol. alkoholne jačine.

*Nocino* *ili orahovac* može se aromatizovati prirodnim aromatičnim materijama i preparatima.

Pravni naziv pod kojim se ovo jako alkoholno piće stavlja u promet može se dopuniti izrazom „liker“.

**Liker od jaja ili advocaat,avocat ili advokat**

**Član 43**

Liker od jaja ili *advocaat*,*avocat* ili *advokat*je jako alkoholno piće, aromatizovano ili ne aromatizovano, dobijeno od etil alkohola poljoprivrednog porijekla, destilata i/ili jakog alkoholnog pića, čiji su sastojci kvalitetno žumance jajeta, bjelance jajeta i šećer ili med ili oboje.

Minimalni sadržaj šećera ili meda mora biti 150 g/l izražen kao invertni šećer.

U jednom litru likera od jaja ili *advocaat* ili *avocat* ili *advokat***,** mora biti sadržano najmanje 140 grama čistih žumanaca jajeta.

Svaka upotreba jaja vrsta koje nijesu *Gallus gallus* mora se naznačiti na etiketi.

Liker od jaja ili *advocaat*,*avocat* ili *advokat***,** koji se stavlja u promet kao gotov proizvod mora da ima najmanje 14 % vol. alkoholne jačine.

U proizvodnji likera od jaja ili *advocaat*,*avocat* ili *advokat* mogu da se koristite samo prirodne ili prirodno identične aromatične materije i aromatični preparati.

Mliječni proizvodi mogu se koristiti u proizvodnji likera od jaja ili likera *advocaat*, *avocat* ili *advokat*.

**Liker sa jajima**

**Član 44**

Liker sa jajima je jako alkoholno piće, dobijeno od etil alkohola poljoprivrednog porijekla, destilata i/ili jakog alkoholnog pića, čiji su karakteristični sastojci kvalitetno žumance jajeta, bjelance jajeta i šećer ili med ili oboje, koje može biti aromatizovano.

Minimalni sadržaj šećera ili meda mora biti 150 g/l izražen kao invertni šećer.

U jednom litru likera sa jajima mora biti sadržano najmanje 70 grama čistih žumanaca jajeta.

Liker sa jajima koji se stavlja u promet kao gotov proizvod mora da ima najmanje 15% vol. alkoholne jačine.

Samo se aromatični prehrambeni proizvodi, prirodne aromatične supstance i aromatični preparati mogu koristiti u proizvodnji likera s jajima.

Mliječni proizvodi mogu se koristiti u proizvodnji likera s jajima.

**Mistrà**

**Član 45**

*Mistrà* je bezbojno jako alkoholno piće aromatizovano anisovim sjemenom ili prirodnim anetolom koje:

* 1. sadrži od 1 do 2 g/l anetola;
  2. može da sadrži destilat aromatičnog bilja;
  3. ne sadrži dodate šećere.

*Mistra* koja se stavlja u promet kao gotov proizvod mora da ima najmanje 40% vol., a najviše 47% vol. alkoholne jačine.

U proizvodnji *mistre* mogu de se koristite samo prirodne aromatične materije i aromatični preparati.

*Mistrà* ne smije da se boji.

**Väkevä glögi ili Spritglögg**

**Član 46**

*Väkevä glögi ili spritglögg* je jako alkoholno piće proizvedeno aromatizovanjem vina ili proizvoda od vina i etil alkohola poljoprivrednog porijekla aromom karanfilića ili cimeta ili oboje, upotrebom jednog od sljedećih postupaka ili njihovom kombinacijom:

(1) maceracijom i destilacijom,

(2) destilacijom alkohola uz prisustvo djelova iznad navedenih biljaka,

(3) dodavanjem prirodnih aromatičnih supstanci karanfilića ili cimeta.

*Väkevä glögi* ili *Spritglögg* koji se stavlja u promet kao gotov proizvod mora da ima najmanje 15% vol. alkoholne jačine.

*Väkevä glögi ili spritglögg* može se aromatizovati samo aromatičnim supstancama, aromatičnim preparatima ili drugim aromama, ali mora da preovladava aroma začina navedenih stavu 1 ovog člana.

Sadržaj vina ili proizvoda od vina ne premašuje 50 % gotovog proizvoda.

**Berenburg ili Beerenburg**

**Član 47**

*Berenburg* ili *Beerenburg* je jako alkoholno piće:

* 1. proizvedeno uz korišćenje etil alkohola poljoprivrednog porijekla;
  2. s maceracijom plodova voća ili biljaka ili njihovih dijelova;
  3. koje sadrži kao posebnu aromu destilat korijena lincure (*Gentiana* *lutea* L.), bobica kleke (*Juniperus* *communis* L.) i lišće lovora (*Laurus* *nobilis* L.);
  4. kod kojeg boja gotovog proizvoda varira od svijetlo do tamno braon;
  5. koje se može zaslađivati do maksimalno 20 g/l gotovog proizvoda, izraženo kao invertni šećer.

*Berenburg* ili *Beerenburg* koji se stavlja u promet kao gotov proizvod mora da ima najmanje 30% vol. alkoholne jačine.

U proizvodnji jakog alkoholnog pića *Berenburg* ili *Beerenburg* mogu de se koristite samo prirodne aromatične materije i aromatični preparati.

**Nektar od meda**

**Član 48**

Nektar od meda je jako alkoholno piće dobijeno aromatizovanjem mješavine fermentisanog mednog rastvora i mednog destilata i/ili etil alkohola poljoprivrednog porijekla, koje sadrži najmanje 30% vol. fermentisanog mednog rastvora.

Nektar od meda koji se stavlja u promet kao gotov proizvod mora da ima najmanje 22% vol. alkoholne jačine.

U proizvodnji nektara od meda mogu da se koristite samo prirodne aromatične materije i aromatični preparati, pod uslovom da aroma meda mora biti dominantna.

Nektar od meda smije se zasladiti samo sa medom.

III. PROIZVODNJA JAKIH ALKOHOLNIH PIĆA

**Sirovine za proizvodnju jakih alkoholnih pića**

**Član 49**

Jaka alkoholna pića mogu se proizvoditi od voća, destilata i drugih sirovina poljoprivrednog porijekla iz sopstvene proizvodnje, ugovorene proizvodnje i otkupa od proizvođača koji su upisani u Registar poljoprivrednih gazdinstava u skladu sa zakonom kojim je uređena poljoprivreda i ruralnoi razvoj.

Jaka alkoholna pića mogu se proizvoditi od uvezenog voća, destilata i drugih sirovina poljoprivrednog porijekla.

**Korišćenje etil alkohola i destilata u proizvodnji jakih alkoholnih pića**

**Član 50**

Etil alkohol I destilat koji se koristi u proizvodnji jakih alkoholnih pića mora biti poljoprivrednog porijekla.

Za razrjeđivanje ili rastvaranje boja, aroma ili drugih odobrenih sastojaka koji se koriste u proizvodnji alkoholnih pića koristi se samo etil alkohol poljoprivrednog porijekla, destilati poljoprivrednog porijekla ili jaka alkoholna pića iz čl. 5 do 18. Takav alkohol koji se koristi za razrjeđivanje ili rastvaranje boja, aroma i drugih odobrenih sastojaka mogu se koristiti samo u količinama koje su striktno neophodne za tu svrhu.

Jaka alkoholna pića ne smiju sadržatI etil alkohol sintetičkog porijekla, niti drugi alkohol koji nije poljoprivrednog porijekla.

**Etil alkohol poljoprivrednog porijekla**

**Član 51**

Etil alkohol poljoprivrednog porijekla je etil alkohol koji ima sljedeća obilježja:

1. kod organoleptičkih svojstva ne smije se osjetiti miris i ukus drugačiji od onoga koji potiče od upotrijebljenih sirovina;
2. minimalna alkoholna jačina mora biti 96,0 % vol.;
3. maksimalni udio ostataka:

* ukupna kiselost (izražena kao sirćetna kiselina): 1,5 g/hl na 100 % vol. alkohola,
* estri (izraženi kao etil acetat): 1,3 g/hl na 100 % vol. alkohola,
* aldehidi (izraženi kao acetaldehid): 0,5 g/hl na 100 % vol. alkohola,
* viši alkoholi (izraženi kao 2-metilpropan-1-ol): 0,5 g/hl na 100 % vol. alkohola,
* metanol: 30 g/hl na 100 % vol. alkohola,
* suvi ekstrakt: 1,5 g/hl na 100 % vol. alkohola,
* isparljive baze koje sadrže azot: 0,1 g/hl na100 % vol. alkohola,
* furfural ne smije sadržati.

**Zaslađivanje**

**Član 52**

U proizvodnji jakih alkoholnih pića dozvoljeno ih je zaslađivati jedino polubijelim šećerom, bijelim šećerom, ekstra bijelim šećerom, dekstrozom, fruktozom, glukoznim sirupom, rastvorom šećera, rastvorom invertnog šećera, sirupom invertnog šećera, rektifikovanom koncentrovanom širom, koncentrovanom i svježom širom od grožđa, karamelizovanim šećerom koji je isključivo dobijen kontrolisanim zagrijavanjem saharoze bez dodatka baza, mineralnih kisjelina ili drugih hemijskih dodataka, medom, sirupom rogača, drugim prirodnim ugljenohidratnim materijama koje imaju isto dejstvo kao proizvodi za zaslađivanje u proizvodnji jakih alkoholnih pića.

**Opšte odredbe o kategorijama jakih alkoholnih pića**

**Član 53**

Ne dovodeći u pitanje posebna pravila utvrđena za svaku od kategorija jakih alkoholnih pića iz čl. 5 do 18, jaka alkoholna pića su:

1. proizvedena alkoholnom fermentacijom i destilacijom isključivo sirovina utvrđenih odgovarajućom kategorijom jakih alkoholnih pića iz čl. 5 do 48;
2. ne sadrže dodati alkohol, razrijeđen ili nerazrijeđen;
3. nijesu aromatizovana;
4. obojena su samo karamelom upotrijebljenom isključivo za prilagođavanje boje tih jakih alkoholnih pića;
5. nijesu zaslađena, osim da bi se zaokružio konačni ukus proizvoda; maksimalna količina proizvoda za zaslađivanje izražena kao invertni šećer ne prelazi pragove utvrđene za svaku kategoriju u čl. 5 do 48;
6. ne sadrže dodatke, osim cijelih neprerađenih djelova sirovina od kojih se taj alkohol dobija i koji se uglavnom koriste u dekorativne svrhe.

Ne dovodeći u pitanje posebna pravila utvrđena za svaku od kategorija jakih alkoholnih pića iz čl. 19 do 48 mogu:

* + - 1. biti proizvedena od bilo koje poljoprivredne sirovine navedene u čl. 5 do 48;
      2. sadržati dodati alkohol;
      3. sadržati aromatične supstance, prirodne aromatične supstance, aromatične preparate i aromatične prehrambene proizvode;
      4. biti obojena;
      5. biti zaslađena.

Jaka alkoholna pića koja nijesu usaglašena s posebnim pravilima utvrđenim za svaku od kategorija utvrđenih ovim zakonom mogu:

* + - 1. biti proizvedena od bilo koje poljoprivredne sirovine dozvoljene ovim zakonom ili od bilo kojeg prehrambenog proizvoda ili od oboje;
      2. sadržati dodati alkohol;
      3. biti aromatizovana;
      4. biti obojena;
      5. biti zaslađena.

**Kvalitet alkoholnih pića**

**Član 54**

Kontroli kvaliteta podliježu sve količine sirovina, destilata i gotovih jakih alkoholnih pića koja se nalaze u proizvodnom pogonu, magacinu, transportu i prometu.

Za kvalitet alkoholnog pića odgovoran je proizvođač, odnosno uvoznik.

1. **OPISIVANJE, PREZENTOVANJE I OZNAČAVANJE JAKIH ALKOHOLNIH PIĆA**

**Posebne odredbe vezane uz nazive jakih alkoholnih pića**

**Član 55**

Jaka alkoholna pića koja se stavljaju na tržište moraju biti usaglašena sa zahtjevima za prezentovanje i označavanje predviđenim propisima kojima se uređuje bezbijednost hrane i zaštita potrošača.

Naziv jakog alkoholnog pića je njegov pravni naziv.

Prilikom opisivanja, prezentovanja i označavanja navode se pravni nazivi jakih alkoholnih pića.

Pravni nazivi navode se jasno i čitljivo na etiketi jakog alkoholnog pića i ne mogu se zamjenjivati ili mijenjati.

Jaka alkoholna pića koja zadovoljavaju uslove iz čl. 5 do 48 moraju nositi naziv te kategorije kao svoj pravni naziv osim ako ta kategorija dozvoljava upotrebu drugog pravnog naziva.

Jako alkoholno piće koje nije usaglašeno sa zahtjevima utvrđenim za bilo koju od kategorija jakih alkoholnih pića iz čl. 5 do 48 koristi pravni naziv „jako alkoholno piće“.

Jako alkoholno piće koje je usaglašeno sa zahtjevima više od jedne kategorije jakih alkoholnih pića iz čl. 5 do 48 može se stavljati na tržište pod jednim ili više pravnih naziva predviđenih za te kategorije.

Bez obzira na st. 2,3,4 i 5 ovog člana, pravni naziv jakog alkoholnog pića može se:

1) dopuniti ili zamijeniti geografskom oznakom, u tom slučaju, geografska oznaka može se dopuniti i bilo kojim izrazom koji je dozvoljen odgovarajućom specifikacijom proizvoda pod uslovom da time ne dovodi potrošača u zabludu; i

2) zamijeniti složenicom koja sadrži izraz „liker“ ili „krem“ pod uslovom da je gotov proizvod usaglašen sa zahtjevima kategorije iz člana 37 ovog zakona.

Ne dovodeći u pitanje posebna pravila utvrđena za kategorije jakih alkoholnih pića iz čl. 5 do 48 ovog zakona, pravni naziv jakog alkoholnog pića može se dopuniti:

1) nazivom ili geografskim upućivanjem utvrđenim zakonima, propisima i upravnim propisima koji su na snazi, pod uslovom da se time potrošač ne dovodi u zabludu;

2) uobičajenim nazivom, pod uslovom da se time potrošač ne dovodi u zabludu;

3) složenicom ili aluzijom u skladu sa čl. 56 i 57;

4) izrazom „kupaža“, „kupažiranje“ ili „kupažurano“ ako je jako alkoholno piće bilo podvrgnuto kupažiranju;

5) izrazom „mješavina“, „miješano“ ili „miješano jako alkoholno piće“ pod uslovom da je to jako alkoholno piće bilo miješano, ili

6) izrazom „suvi“ ili „dry“ osim u slučaju jakih alkoholnih pića koja su usaglašena sa zahtjevima kategorije iz člana 6 ovog zakona, ne dovodeći u pitanje posebne zahtjeve utvrđene u kategorijama iz čl. 24, 25 i 26 i pod uslovom da to jako alkoholno piće nije zaslađeno, čak ni radi zaokruživanja ukusa. Odstupajući od prvog dijela ove tačke, izraz „suvi“ ili „dry“ može dopuniti pravni naziv jakih alkoholnih pića koja su usaglašena sa zahtjevima kategorije 37 i koja su stoga zaslađena.

Ne dovodeći u pitanje čl. 56 i 57 i član 58 st. 2, 3 i 4 zabranjena je upotreba pravnih naziva iz stava 5 ovog člana ili geografskih oznaka prilikom opisivanja, prezentovanja ili označavanja bilo kojeg pića koje nije usaglašeno sa zahtjevima odgovarajuće kategorije iz čl. 5 do 48 ili odgovarjuće geografske oznake. Ta zabrana primjenjuje se i kada se ti pravni nazivi ili geografske oznake koriste zajedno s riječima ili izrazima kao što su „poput“, „vrsta“, „u stilu“, „proizvedeno“, „aroma“ ili drugim sličnim izrazima.

Ne dovodeći u pitanje član 57 stav 1, u prezentovanju i označavanju aroma koje imitiraju jako alkoholno piće i njihovoj upotrebi u proizvodnji prehrambenog proizvoda koji nije piće može se upućivati na pravne nazive iz stava 5 ovog člana pod uslovom da se ti pravni nazivi dopune izraom „aroma“ ili nekim drugim sličnim izrazima. Geografske oznake ne upotrebljavaju se za opisivanje takvih aroma.

**Složenice**

**Član 56**

Prilikom opisivanja, prezentovanja i označavanja alkoholnog pića upotreba pravnog naziva utvrđenog u kategorijama jakih alkoholnih pića iz čl. 5 do 48 ili geografske oznake jakih alkoholnih pića dozvoljena je u složenici pod uslovom da:

1) alkohol koji se koristi u proizvodnji alkoholnog pića potiče isključivo od jakog alkoholnog pića navedenog u složenici, osim za alkohol koji može biti prisutan u aromama, bojama ili drugim odobrenim sastojcima koji se koriste u proizvodnji tog alkoholnog pića, i

2) jako alkoholno piće nije razrijeđeno samo dodavanjem vode tako da je njegova alkoholna jačina ispod minimalne jačine utvrđene u odgovarajućoj kategoriji jakih alkoholnih pića iz čl. 5 do 48.

Ne dovodeći u pitanje pravne nazive iz člana 55, izrazi „alkohol“, „piće“, „jako alkoholno piće“ i „voda“ ne smiju biti dio složenice kojom se opisuje alkoholno piće.

Složenice kojima se opisuje alkoholno piće:

1) prikazuju se jednakim slovima istog tipa, veličine i boje;

2) ne smiju biti prekinute tekstualnim ili slikovnim elementima koji nijesu njihov sastavni dio, i

3) ne smiju biti ispisane veličinom slova većim od veličine slova koje se koriste za naziv alkoholnog pića.

**Aluzije**

**Član 57**

Prilikom prezentovanja i označavanja prehrambenog proizvoda koji nije alkoholno piće, dozvoljena je aluzija na pravne nazive utvrđene u jednoj ili više kategorija jakih alkoholnih pića iz čl. 5 do 48 ili jednoj ili više geografskih oznaka za jaka alkoholna pića pod uslovom da alkohol koji se koristi u proizvodnji tog prehrambenog proizvoda potiče isključivo od jakog alkoholnog pića ili jakih alkoholnih pića navedenih u aluziji, osim za alkohol koji može biti prisutan u aromama, bojama ili drugim odobrenim sastojcima koji se koriste za proizvodnju tog prehrambenog proizvoda.

Odstupajući od stava 1 ovog člana, prilikom prezentovanja i označavanja alkoholnog pića koje nije jako alkoholno piće dozvoljena je aluzija na pravne nazive navedene u jednoj ili više kategorija jakih alkoholnih pića iz čl. 5 do 48 ili na jednu ili više geografskih oznaka za jaka alkoholna pića pod uslovom da:

1) dodati alkohol potiče isključivo iz jakog alkoholnog pića ili jakih alkoholnih pića na koja se upućuje u aluziji, i

2) udio svakog alkoholnog sastojaka je naveden barem jednom u istom vidnom polju kao i aluzija, opadajućim redosljedom u odnosu na upotrijebljene količine. Ovaj udio mora biti jednak volumnom procentu čistog alkohola koji on predstavlja u ukupnom volumnom sadržaju čistog alkohola u gotovom proizvodu.

Odstupajući od stava 1 ovog člana i od člana 58 stav 4, prilikom opisivanja, prezentovanja i označavanja jakog alkoholnog pića koje je usaglašeno sa zahtjevima kategorija iz čl. 37 do 44, dozvoljena je aluzija na pravne nazive utvrđene u jednoj ili više kategorija jakih alkoholnih pića iz tog priloga ili na jednu ili više geografskih oznaka za jaka alkoholna pića pod uslovom da:

1) dodati alkohol potiče isključivo iz jakog alkoholnog pića ili jakih alkoholnih pića na koja se upućuje u aluziji;

2) udio svakog alkoholnog sastojaka je naveden barem jednom u istom vidnom polju kao i aluzija, opadajućim redosljedom u odnosu na upotrijebljene količine. Ovaj udio mora biti jednak volumnom procentu čistog alkohola koji on predstavlja u ukupnom volumnom sadržaju čistog alkohola u gotovom proizvodu; i

3) izraz „liker od“ se ne koristi u pravnom nazivu jakog alkoholnog pića koje je usaglašeno sa zahtjevima kategorija iz čl. 37 do 44 ili u pravnom nazivu jakog alkoholnog pića ili alkoholnih pića na koja se upućuje u aluziji.

Aluzije iz st. 2 i 3 ovog člana:

1) ne smiju biti u istom redu kao i naziv alkoholnog pića; i

2) prikazuju se veličinom slova koja nije veća od polovine veličine slova koja se koriste za naziv alkoholnog pića a ako se koriste složenice, veličinom slova koja nije veća od polovine veličine slova koja se koriste za složenice u skladu sa članom 56 stav 3 tačka 3.

**Dodatna pravila za opisivanje, prezentovanje i označavanje**

**Član 57**

Opisivanje, prezentovanje ili označavanje jakog alkoholnog pića može upućivati na sirovine koje se koriste za proizvodnju alkohola poljoprivrednog porijekla ili destilata poljoprivrednog porijekla koji se koriste u proizvodnji tog jakog alkoholnog pića samo kada je taj etil akohol ili ti destilati dobijeni isključivo od tih sirovina. U tom slučaju, sve vrste etil alkohola poljoprivrednog porijekla ili destilata poljoprivrednog porijekla navode se opadajućim redosljedom prema volumnoj količini čistog alkohola.

Pravni nazivi iz člana 55 mogu se uvrstiti u listu sastojaka za prehrambene proizvode pod uslovom da je lista usklađena sa relevantnim EU propisima.

U slučaju mješavine ili kupaže, pravni nazivi utvrđeni u kategorijama jakih alkoholnih pića iz čl. 5 do 48 ili geografskih oznaka jakih alkoholnih pića mogu se navesti samo na listi alkoholnih sastojaka koji se prikazuju u istom vidnom polju kao i pravni naziv tog jakog alkoholnog pića.

Listu alkoholnih sastojaka iz stava 2 ovog člana prati najmanje jedan od izraza iz člana 55 stav 9 tač. 4 i 5. I lista alkoholnih sastojaka i prateći izraz moraju se prikazati u istom vidnom polju kao i pravni naziv jakog alkoholnog pića, jednakim slovima istog tipa i boje i veličine slova koja nije veća od polovine veličine slova koja se koristi za pravni naziv.

Pored toga, udio svakog alkoholnog sastojka s liste alkoholnih sastojaka mora se izraziti najmanje jednom kao procenat, opadajućim redosljedom u odnosu na upotrijebljene količine. Ovaj udio mora biti jednak volumnom procentu čistog alkohola koji on predstavlja u ukupnom volumnom sadržaju čistog alkohola mješavine.

Ovaj stav ne primjenjuje se na kupaže proizvedene od jakih alkoholnih pića koja pripadaju istoj geografskoj oznaci ili kupaže kod kojih nijedno od jakih alkoholnih pića ne pripada geografskoj oznaci.

Odstupajući od stava 3 ovog člana, ako je mješavina usaglašena sa zahtjevima jedne od kategorija jakih alkoholnih pića iz čl. 5 do 48, ta mješavina nosi pravni naziv predviđen za odgovarajuću kategoriju.

U slučaju iz stava 1, u opisivanju, prezentovanju ili označavanju mješavine mogu se prikazati pravni nazivi iz čl. 5 do 48 ili geografske oznake koje odgovaraju jakim alkoholnim pićima koja su miješana, pod uslovom da se ti pravni nazivi prikazuju:

1) isključivo na listi svih alkoholnih sastojaka koje sadrži mješavina koji se prikazuju jednakim slovima istog tipa i boje i čija veličina slova nije veća od polovine veličine slova koja se koristi za pravni naziv; i

2) najmanje jednom u istom vidnom polju kao i pravni naziv mješavine.

Pored toga, udio svakog alkoholnog sastojka s liste alkoholnih sastojaka mora se izraziti najmanje jednom kao procenat, opadajućim redosljedom u odnosu na upotrijebljene količine. Ovaj udio mora biti jednak volumnom procentu čistog alkohola koji on predstavlja u ukupnom volumnom sadržaju čistog alkohola mješavine.

Upotrebom naziva biljnih sirovina koje se koriste kao pravni nazivi određenih jakih alkoholnih pića ne dovodi se u pitanje upotreba naziva tih biljnih sirovina u prezentovanju i označavanju drugih prehrambenih proizvoda. Nazivi takvih sirovina mogu se koristiti prilikom opisivanja, prezentovanja ili označavanja drugih jakih alkoholnih pića pod uslovom da se time potrošač ne dovodi u zabludu.

Period sazrijevanja ili starenja može se navoditi prilikom opisivanja, prezentovanja ili označavanja jakog alkoholnog pića samo kada upućuje na najmlađu alkoholnu komponentu tog jakog alkoholnog pića, a u svakom slučaju pod uslovom da su se svi postupci starenja jakog alkoholnog pića odvijali pod fiskalnim nadzorom države članice ili nadzorom koji pruža ekvivalentne garancije. Komisija uspostavlja javni registar u kojem se navode tijela koja je svaka država članica imenovala za nadzor postupaka starenja.

Kada se prilikom opisivanja, prezentovanja ili označavanja navodi mjesto porijekla jakog alkoholnog pića koje nije geografska oznaka ili žig, ono se odnosi na mjesto ili region u kojem se odvijala faza proizvodnog postupka u kojoj je gotovo jako alkoholno piće dobilo svoje svojstvo i bitne konačne odlike.

Za jaka akoholna pića ne zahtijeva se navođenje države porijekla ili mjesta porijekla glavnog sastojka.

Izrazi u kurzivu naziva iz čl. 5 do 48 i geografske oznake ne prevode se ni na etiketi ni prilikom opisivanja i prezentovanja jakih alkoholnih pića.

Odstupajući od predhodnog stava, u slučaju jakih alkoholnih pića koja su proizvedena u Crnoj Gori i namijenjena izvozu, izrazi iz čl. 5 do 48 i geografske oznake mogu pratiti prevodi, transkripcije i transliteracije pod uslovom da ti izrazi i geografske oznake na izvornom jeziku nijesu skriveni.

1. **OCJENJIVANJE KVALITETA I REGISTAR PROIZVOĐAČA JAKIH ALKOHOLNIH PIĆA**

**Proizvođač alkoholnog pića**

**Član 58**

Proizvodnjom alkoholnih pića radi stavljanja u promet može se baviti privredno društvo, odnosno drugo pravno lice ili preduzetnik (u daljem tekstu: proizvođač), koji je registrovan za obavljanje proizvodnje alkoholnih pića u Centralnom registru Privrednih subjekata i koji je upisan u Registar proizvođača alkoholnih pica.

Proizvođač koji proizvodi do 1.000 l čistog alkohola na godišnjem nivou, u cilju stavljanja u promet, smatra se malim proizvođačem.

**Kontrola kvaliteta**

**Član 59**

Alkoholno piće prije stavljanja u promet, mora biti ocijenjeno u skladu sa ovim zakonom, a proizvođač biti upisan u Registar proizvođača jakih alkoholnih pića (u daljem tekstu: Registar).

Ocjena kvaliteta alkoholnog pića obuhvata fizičko-hemijsku analizu i organoleptičku ocjenu.

Na osnovu izvještaja o ocjeni kvaliteta alkoholnog pića Ministarstvo izdaje rješenje kojim dozvoljava ili zabranjuje stavljanje alkoholnog pića u promet, u roku od 8 dana od dana dostavljanja izvještaja o izvršenoj ocjeni kvaliteta alkoholnog pića.

Ukoliko se rješenje o dozvoli, odnosno zabrani stavljanja alkoholnog pića u promet ne donese u roku iz stava 3 ovog člana smatra se da je stavljanje alkoholnog pića u promet dozvoljeno.

Troškovi ocjene kvaliteta alkoholnog pića padaju na teret proizvođača jakog alkoholnog pića.

**Zabrana promjena na alkoholnom piću**

**Član 60**

Na alkoholnom piću za koje je izdata dozvola za stavljanje u promet ne smije se vršiti nikakva promjena.

Izuzetno, od stava 1 ovog člana, ukoliko se vrše promjene na jakom alkoholnom piću nakon izdavanja dozvole za stavljanje u promet, alkoholno piće mora biti podvrgnuto ponovnoj ocjeni kvaliteta.

Dozvola za stavljanje u promet važi do isteka zaliha gotovog proizvoda jakog alkoholnog pića, za koje je izdata.

**Ovlašćena laboratorija**

**Član 61**

Laboratorijsku analizu fizičko-hemijskih svojstava alkoholnih pića vrši laboratorija (u daljem tekstu: ovlašćena laboratorija), koju ovlasti Ministarstvo.

Ovlašćena laboratorija dostavlja izvještaj o fizičko-hemijskoj analizi alkoholnog pića Ministarstvu u roku od sedam dana od dana uzimanja uzoraka.

Izvještaj iz stava 2 ovog člana, pored propisanih parametara kvaliteta za određenu kategoriju alkoholnog pića, sadrži:

1. podatke o proizvođaču (naziv i sjedište, odnosno ime i adresa);
2. kategoriju alkoholnog pića;
3. količinu alkoholnog pića koja je namijenjena za stavljanje u promet.

Fizičko-hemijske analize sastava etil alkohola poljoprivrednog porijekla, destilata poljoprivrednog porijekla ili jakih alkoholnih pića moraju biti u skladu sa referentnim međunarodnim metodama.

Druge metode analize dozvoljene su pod odgovornošću direktora laboratorije pod uslovom da su tačnost, ponovljivost i reproduktivnost metoda najmanje ekvivalentni onima odgovarajućih referentnih analitičkih međunarodnih metoda.

Ako nijesu utvrđene analitičke međunarodne metode za otkrivanja i kvantifikacije supstanci koje sadrži određeno jako alkoholno piće, koristi se jedna ili više od sljedećih metoda:

1) metode analize čija je validacija izvršena međunarodno priznatim postupcima;

2) metode analize koje su u skladu s preporučenim standardima Međunarodne organizacije za standardizaciju (ISO);

3) metode analize koje priznaje i objavljuje Međunarodna organizacija za vinovu lozu i vino (OIV); ili

4) u nedostatku metode iz tač. 1, 2 ili 3, na osnovu njene tačnosti, ponovljivosti i reproduktivnosti:

— metoda analize koju je odobrila Crna Gora;

— po potrebi, bilo koja druga primjerena metoda analize.

Uslove koje mora da ispunjava ovlašćena laboratorija u pogledu tehničke opremljenosti i stručnog kadra, metode uzimanja uzoraka i referentne metode za fizičko-hemijsku analizu utvrđuje se propisom Ministarstva.

Ispunjenost uslova iz stava 7 ovog člana utvrđuje i ovlašćenje iz stava 1 ovog člana izdaje Ministarstvo rješenjem na zahtjev laboratorije.

Rješenje iz stava 8 ovog člana ukinuće se ako se utvrdi da ovlašćena laboratorija ne ispunjava propisane uslove ili se utvrdi da je ovlašćenje izdato na osnovu netačnih i neistinitih podataka.

Bliži sadržaj izvještaja iz stava 3 ovog člana može da se utvrdi propisom Ministarstva.

**Organoleptička ocjena jakog alkoholnog pića**

**Član 62**

Organoleptičku ocjenu jakog alkoholnog pića vrši komisija koju obrazuje Ministarstvo.

Komisija za organoleptičku ocjenu alkoholnog pića sastavljena je od ovlašćenih degustatora obučenih za organoleptičko ocjenjivanje alkoholnih pića.

Listu degustatora utvrđuje Ministarstvo.

Lista degustatora objavljuje se u "Službenom listu Crne Gore".

Način uzimanja uzoraka za ocjenu kvaliteta alkoholnih pića, način organoleptičkog ocjenjivanja jakih alkoholnih pića i visina nadoknade za organoleptičku ocjenu utvrđuje se propisom Ministarstva.

**Registar proizvođača jakih alkoholnih pića**

**Član 63**

Upis u Registar vrši Ministarstvo na osnovu zahtjeva proizvođača.

Zahtjev iz stava 1 ovog člana sadrži podatke o:

1. podnosiocu zahtjeva (naziv i sjedište, odnosno ime i adresa);
2. voćnjaku, odnosno vinogradu (površina u ha, katastarska opština, broj katastarske parcele, broj voćki, odnosno čokota po sortama);
3. sirovini (iz sopstvene proizvodnje, otkupa ili uvoza);
4. rješenje o upisu u registar poljoprivrednih gazdinstava, ako je sirovina iz sopstvene proizvodnje;
5. dokument o porijeklu sirovine, ako je sirovina iz otkupa ili uvoza;
6. kategoriji alkoholnog pića;
7. ostvarenom prinosu voća, odnosno grožđa u prethodnoj godini i zalihama alkoholnog pića.

Uz zahtjev iz stava 1 ovog člana, prilaže se dokaz o svojini, odnosno ugovor o zakupu voćnjaka, odnosno vinograda sa naznakom katastarske opštine i katastarskim brojem parcele i površinom voćnjaka, odnosno vinograda.

Uz zahtjev iz stava 1 ovog člana, prilaže se i dokaz o ispunjenosti predviđenih uslova propisima kojima se reguliše bezbijednost hrane.

Ministarstvo donosi rješenje o upisu u Registar.

Ukoliko je zahtjev nepotpun, podnosilac zahtjeva se poziva da dostavi neophodnu dokumentaciju.

Ako podnosioc zahtjeva ne dostavi dokumentaciju, Ministarstvo rješenjem odbacuje zahtjev za registraciju.

U slučaju neosnovanosti zahtjeva, na prijedlog Komisije, Ministarstvo rješenjem odbija zahtjev.

Rješenje iz stava 8 ovog člana je konačno u upravnom postupku i protiv njega se može voditi upravni spor.

Bliži sadržaj zahtjeva iz stava 1 ovog člana, potrebnu dokumentaciju uz zahtjev, kao i sadržina i način vođenja Registra utvrđuje se propisom Ministarstva.

**Brisanje iz Registra proizvođača**

**Član 64**

Proizvođač se briše iz Registra ako:

1. podnese zahtjev za brisanje iz Registra;
2. ne dostavi promjenu upisanih podataka u roku iz člana 66 ovog zakona.
3. ne dostavi godišnji izvještaj o proizvodnji, prometu i zalihama alkoholnih pića u predviđenom roku iz člana 72 ovog zakona;
4. na osnovu izvještaja organa uprave nadležanog za poslove inspekcijskog nadzora;
5. ne vodi podrumsku evidenciju iz člana 73 ovog zakona;
6. na osnovu negativnog izvještaja ovlašćene laboratorije iz člana 67 stav 1 ovog zakona.

Brisanje iz Registra vrši Ministarstvo donošenjem rješenja o brisanju iz Registra.

Rješenje stava 2 ovog člana je konačno u upravnom postupku i protiv njega se može voditi upravni spor.

**Godišnji izvještaj**

**Član 65**

Proizvođač je dužan da Ministarstvu dostavi godišnji izvještaj o proizvodnji, prometu i zalihama alkoholnih pića u periodu od 1. do 31. januara tekuće za prethodnu godinu.

Proizvođač je dužan da promjenu upisanih podataka u Registar prijavi Ministarstvu u roku od 30 dana od dana nastale promjene.

**VI. EVIDENCIJA**

**Vođenje evidencije**

**Član 66**

Proizvođač je dužan da vodi podrumarsku evidenciju o proizvodnji i prometu alkoholnog pića.

Evidencija se čuva najmanje tri godine, računajući od dana prodaje poslednje količine godišnje proizvodnje alkoholnog pića.

Evidenciju nijesu dužni da vode privredna društva i preduzetnici koji se bave prodajom alkoholnog pića na malo (maloprodajni objekti, supermarketi) i ugostiteljski objekti, ali su dužni da imaju dokument o porijeklu i količinama tih proizvoda.

Sadržina i način vođenja evidencije utvrđuje se propisom Ministarstva.

**Obilježavanje posuda**

**Član 67**

Proizvođač je dužan da obilježi svaku posudu sa sirovinom i alkoholnim pićem u proizvodnom pogonu i magacinu.

Proizvođač je dužan da posebno obilježi posudu sa destilatom i alkoholnim pićem koje je potrebno doraditi ili preraditi sa navođenjem nedostataka u odnosu na propisani kvalitet.

Transport destilata i alkoholnih pića iz stava 2 ovog člana, radi dorade ili prerade, može se vršiti uz prethodno odobrenje Ministarstva.

Posude sa alkoholnim pićem koje ne odgovaraju propisanom kvalitetu, a namijenjeno je izvozu, moraju se posebno obilježiti.

1. **GEOGRAFSKE OZNAKE**

**Geografska oznaka**

**Član 68**

Geografske oznake u smislu ovog zakona su oznake kojima se obilježava jako alkoholno piće koje potiče s područja države, regije ili određenog lokaliteta te države, pri čemu se kvalitet, reputacija ili druge karakteristike jakog alkoholnog pića mogu u osnovi pripisati njegovom geografskom porijeklu.

Geografska oznaka registrovana u skladu sa ovim zakonom ne može postati generična.

Nazivi koji su postali generički ne mogu se registrovati kao geografska oznaka.

Naziv koji je postao generički predstavlja naziv jakog alkoholnog pića koji je i ako povezan s mjestom ili regijom u kojoj je piće izvorno proizvedeno ili stavljeno u promet postao uobičajen za to jako alkoholno piće.

Jaka alkoholna pića koja nose geografske oznake u skladu sa ovim zakonom treba da ispunjavaju proizvođačku specifikaciju o proizvodnji jakog alkoholnog pića sa geografskom oznakom.

**Zaštita geografskih oznaka**

**Član 69**

Geografske oznake registrovane u skladu sa ovim zakonom zaštićene su od:

* + - 1. svake direktne ili indirektne komercijalne upotrebe u odnosu na proizvode koji nisu obuhvaćeni registracijom, ukoliko se mogu uporediti sa jakim alkoholnim pićem registrovanim pod tom oznakom ili ukoliko se upotrebom tog naziva eksploatiše reputacija registrovane oznake;
      2. zloupotrebe, imitacije ili evociranja, čak i ako je pravo porijeklo proizvoda naznačeno ili naziv proizvoda preveden ili ako ga prate izrazi kao što su "stil", "tip", "metod", "kao što se proizvodi u", "imitacija" ili slično;
      3. bilo kakvih podataka koji nijesu istiniti ili dovode u zabludu u pogledu porijekla, prirode ili bitnih osobina proizvoda, kod opisivanja, prezentovanja ili označavanja proizvoda, kojima se stvara pogrešan utisak u vezi s njegovim porijeklom;
      4. radnje koja može potrošača dovesti u zabludu u pogledu stvarnog porijekla proizvoda.

**Homonimne geografske oznake**

**Član 70**

Homonimne geografske oznake koje odgovaraju zahtjevima ovog zakona mogu se registrovati poštujući lokalnu i tradicionalnu upotrebu i mogući rizik od zabune.

Neće se registrovati homonimi koji dovode potrošača u zabludu da proizvod dolazi iz drugog područja čak i ako je naziv tačan u odnosu na stvarno državno područje, regiju ili mjesto porijekla tog proizvoda.

Upotreba registrovanih homonimnih geografskih oznaka je dozvoljena ako u praksi postoji jasna razlika između naknadno registrirovanog homonima i naziva koji je već registrovan, pri čemu treba paziti na pravedan odnos prema proizvođačima i da se potrošači ne dovode u zabludu.

**Odnos između geografske oznake i žiga**

**Član 71**

Žig koji sadrži ili se sastoji od registrovane geografske oznake, ne može da se registruje ako bi se upotrebom takvog žiga narušila pravna zaštita registrovane geografske oznake na neki od načina iz člana 76 ovog zakona.

Žig koji je registrovan ali se njime narušava pravna zaštita registrovane geografske oznake iz člana 76 ovog zakona, može da se proglasiti ništavnim u skladu sa zakonom kojim se uređuju žigovi.

Žig koji je registrovan na području Crne Gore u skladu sa zakonom koji uređuje žig, prije datuma podnošenja zahtjeva za registraciju geografske oznake, može se koristiti pod uslovom da ne postoji nikakva osnova za njegovo proglašavanje ništavnim ili za njegov opoziv prema propisima o žigu.

Geografska oznaka koja je identična ili slična sa ranije registrovanim žigom, ne može se registrovati ako bi takvo registrovanje, zbog reputacije i dužine upotrebe žiga, moglo da dovede potrošače u zabludu o pravom porijeklu, odnosno kvalitetu jakog alkoholnog pića.

**VIII. ZAŠTITA GEOGRAFSKIH OZNAKA**

**Registracija na nivou Evropske unije**

**Član 72**

Geografska oznaka registrovana u Crnoj Gori u skladu sa ovim zakonom, može se registrovati na nivou Evropske unije na osnovu zahtjeva.

Zahtjev za registraciju geografske oznake podnosi se Evropskoj komisiji na jednom od službenih jezika Evropske Unije ili praćen prevodom na jedan od tih jezika direktno ili preko Ministarstva.

Zahtjev za registraciju geografskih oznaka mora sadržati proizvođačku specifikaciju u skladu sa ovim zakonom kao i dokaz da je naziv zaštićen u Crnoj Gori.

Postupak registracije geografskih oznaka na nivou Evropske unije sprovodi se u skladu sa propisima Evropske unije.

**Međunarodno registrovanje geografske oznake**

**Član 73**

Međunarodno registrovanje geografske oznake jakog alkoholnog pića vrši se u skladu sa međunarodnim sporazumima koji obavezuju Crnu Goru.

Zahtjev za međunarodno registrovanje geografske oznake jakog alkoholnog pića podnosi se direktno ili preko Ministarstva.

**Registracija geografskih oznaka na nivou Crne Gore**

**Član 74**

Postupak za registraciju geografskih oznaka jakih alkoholnih pića pokreće se zahtjevom za registraciju geografske oznake koji se podnosi Ministarstvu.

Zahtjev za registraciju geografske oznake podnosi grupa proizvođača ili prerađivača koji na određenom geografskom području proizvodi alkoholno piće za koje se traži registrovanje geografske oznake i čiji su članovi upisani u registar proizvočača iz člana 63 ovog zakona.

Pod pojmom grupa podrazumijeva se svako udruživanje proizvođača ili prerađivača tog pića, bez obzira na njen pravni status i sastav.

Izuzetno, od stava 2 ovog člana pojedini proizvođač ili prerađivač, može podnijeti zahtjev samo ako:

1. je u vrijeme podnošenja zahtjeva jedini proizvođač odnosno prerađivač pića za koji zahtijeva oznaku u određenom geografskom području;
2. jedino on upotrebljava tradicionalne i nepromjenjive lokalne postupke;
3. definisano geografsko područje posjeduje karateristike koje se značajno razlikuju od susjednih područja, karakteristike jakog alkoholnog pića razlikuju se od onih proizvedenih u susjednim područjima ili jako alkoholno piće posjeduje poseban kvalitet, reputaciju ili druge karakterstike koje se jasno mogu pripisati njegovom geografskom porijeklu..

U slučaju geografske oznake koja označava prekogranično geografsko područje, više grupa iz tih država mogu da podnesu zajednički zahtjev za registraciju, s tim da su ispunjeni predviđeni svi zahtjevi tih država.

U slučaju zajedničkih zahtjeva, odgovarajući nacionalni postupci prigovora sprovode se u svim dotičnim državama.

**Zahtjev za registrovanje geografske oznake**

**Član 82**

Zahtjev za registraciju geografske oznake sadrži:

1. podatke o podnosiocu zahtjeva – grupi/pojedinac (naziv, puna adresa) i nadležnih organa ili tijela koja provjeravaju usaglašenost s odredbama iz proizvođačke specifikacije;
2. podatke o svakom njenom članu koji je proizvođač odnosno prerađivač jakog alkoholnog pića koje se registruje;
3. potpis i pečat podnosioca zahtjeva.

Uz zahtjev za registraciju geografske oznake potrebno je dostaviti i:

1. proizvođačku specifikaciju o proizvodnji alkoholnog pića sa geografskom oznakom;
2. jedinstveni dokument u kojem se navodi sledeće:

* glavne tačke proizvođačke specifikacije, uključujući naziv koji će se zaštititi, kategoriju kojoj to jako alkoholno piće pripada ili izraz „jako alkoholno piće“, metod proizvodnje, opis karakteristika tog jakog alkoholnog pića, sažetu definiciju geografskog područja i, gdje je to primjereno, posebna pravila koja se odnose na pakovanje i označavanje;
* opis veze između jakog alkoholnog pića i njegovog geografskog porijekla, gdje je to primjereno, posebne elemente opisa proizvoda ili metode proizvodnje koji obrazlažu tu vezu.

1. rješenje o upisu u Registar proizvođača jakih alkoholnih pića;
2. dokaz o proizvodnji proizvoda na geografskom području koje je istaknut u nazivu, ako proizvod ima geografski prefiks;
3. bilo koje dokaze koji potvrđuju tvrdnje iz proizvođačke specifikacije.

Bliži sadržaj i način podnošenja zahtjeva iz stava 1 ovog člana i proizvođačke specifikacije iz stava 2 ovog člana i potrebna dokumentacija uz zahtjev i proizvođačku specifikaciju utvrđuje se propisom Ministarstva.

**Proizvođačka specifikacija**

**Član 83**

Geografska oznaka zaštićena u skladu s ovoim zakonom mora da bude usaglašena sa proizvođačkom specifikacijhomn koja obuhvata najmanje:

1. naziv koji se štiti kao geografska oznaka, kako se koristi bilo u trgovini ili u svakodnevnom govoru, samo na jezicima koji se koriste ili su se nekada koristili za opisivanje određenog proizvoda na utvrđenom geografskom području na izvornom pismu;
2. kategoriju jakog alkoholnog pića ili izraz „jako alkoholno piće“ ako jako alkoholno piće nije usaglašeno sa zahtjevima utvrđenim za kategorije jakih alkoholnih pića iz čl. 5 do 48;
3. opis karakteristika jakog alkoholnog pića, uključujući i sirovine od kojih je proizvedeno, ako je primjereno, kao i osnovnih fizičkih, hemijskih ili organoleptičkih karakteristika proizvoda i posebnih karakteristika proizvoda u odnosu na jaka alkoholna pića iste kategorije;
4. definiciju geografskog područja koje je ograničeno;
5. opis metode proizvodnje jakog alkoholnog pića i, ako je primjereno, autentičnih i nepromjenjivih lokalnih metoda proizvodnje;
6. detaljne informacije kojima se utvrđuje veza između posebnog kvaliteta, reputacije ili drugih karakteristika jakog alkoholnog pića i njegovog geografskog porijekla;
7. naziva i adresa nadležnih organa ili, ako postoje, naziva i adresa tijela koje provjerava usaglašenost s odredbama specifikacije proizvoda;
8. svih posebnih pravila označavanja za predmetnu geografsku oznaku.
9. Gdje je to primjenjivo, zahtjevi koji se odnose na pakovanje obuhvaćeni su specifikacijom proizvoda uz obrazloženje u kojem se navodi zašto se pakovanje mora odvijati na određenom geografskom području kako bi se zaštitio kvalitet, obezbijedilo porijeklo ili kontrola.

**Postupanje po zahtjevu za registraciju**

**Član 84**

Postupak ispitivanja zahtjeva sprovodi Komisija za registraciju geografske oznake alkoholnih pića, koju imenuje Ministarstvo.

Komisiju za registraciju geografske oznake alkoholnih pića obrazuje Ministarstvo iz reda stručnjaka iz oblasti proizvodnje alkoholnih pića, predstavnika ovlašćene laboratorije iz člana 61 ovog zakona, predstavnika Zavoda za intelektualnu svojinu Crne Gore, predstavnika proizvođača i  
predstavnika Ministarstva.

Komisija za registraciju geografske oznake alkoholnih pića utvrđuje potpunost zahtjeva iz člana 82 ovog zakona.

Rok za utvrđivanje potpunosti zahtjeva je 60 dana od dana prijema zahtjeva.

Ukoliko je zahtjev nepotpun, podnosilac zahtjeva se poziva da u roku od 30 dana dostavi neophodnu dokumentaciju.

Ako podnosioc zahtjeva u određenom roku ne dostavi dokumentaciju, Ministarstvo rješenjem odbacuje zahtjev za registraciju.

Komisija za registraciju geografske oznake alkoholnih pića utvrđuje osnovanosti zahtjeva u roku od 3 mjeseca od dana potpunosti zahtjeva.

Ukoliko je zahtjev osnovan objavljuje u „Službenom listu Crne Gore“.

Po isteku 30 dana od dana objavljivanja iz stava 8 ovoga člana, ukoliko nema prigovora, na prijedlog komisije za registraciju geografske oznake alkoholnih pića, Ministarstvo donosi rješenje o registraciji geografske oznake.

Ukoliko je zahtjev neosnovan, na prijedlog Komisije za registraciju geografske oznake alkoholnih pića, Ministarstvo rješenjem odbija zahtjev.

Proizvođačku specifikaciju o proizvodnji alkoholnog pića sa geografskom oznakom iz člana 82 ovog zakona objavljuje se na zvaničnoj web stranici Ministarstva.

Troškovi rada komisije za registraciju geografske oznake alkoholnih pića padaju na teret podnosioca zahtjeva.

Prije donošenja rješenja podnosioc zahtjeva dužan je podmiriti troškove postupka registracije u skladu sa ovim Zakonom.

Način rada Komisije za registraciju geografske oznake alkoholnih pića i visina nadoknade komisiji za registraciju geografske oznake utvrđuj se propisom Ministarstva.

Izmjena proizvođačke specifikacije

Član 85

Grupa proizvođača i/ili prerađivača koja ispunjava uslove iz člana 84 ovog zakona, može zahtijevati izmjenu specifikacije proizvoda, naročito radi prihvatanja naučno tehničkih dostignuća ili redefinisanja geografskog područja.

Zahtjev iz stava 1 ovog člana podnosi se Ministarstvu i mora da sadrži opis i razloge predloženih izmjena.

Postupak po zahtjevu za izmjenu specifikacije koja podrazumijeva jednu ili više izmjena proizvođačke specifikacije, razmatra Komisija za registraciju geografske oznake.

U slučaju da je zahtjev za izmjenu specifikacije osnovan, Ministarstvo na predlog Komisije za registraciju geografske oznake donosi rješenje o odobravanju predloženih izmjena i objavljuje izmjenu specifikacije u "Službenom listu Crne Gore".

Kada izmjena podrazumijeva privremenu promjenu proizvođačke specifikacije, koja je rezultat sprovođenja obaveznih sanitarnih ili fitosanitarnih mjera nadležnih državnih organa, ili je povezana sa elementarnim nepogodama ili nepovoljnim vremenskim uslovima koje su zvanično priznali nadležni organi, Ministarstvo na predlog Komisije za registraciju geografske oznake, donosi rješenje o privremenoj promjeni specifikacije.

Uslovi i način podnošenja zahtjeva za izmjenu proizvođačke specifikacije utvrđuje se propisom Ministarstva.

Prigovor na zahtjev za registraciju geografske oznake

Član 86

Proizvođač jakog alkoholnog pica koji ima sjedište, odnosno boravište u Crnoj Gori može podnijeti prigovor na zahtjev za registraciju sa obrazloženjem razloga za podnošenje prigovora.

Prigovor iz stava 1 ovog člana podnosi se Ministarstvu, u roku od 30 dana od dana objavljivanja zahtjeva u "Službenom listu Crne Gore".

Prigovor sadrži izjavu da zahtjev možda krši zahtjeve ovog zakona.

Prigovor koji ne sadrži takvu izjavu je ništavan.

Prigovor iz stava 1 ovog člana prihvata se ako:

1. je podnesen u propisanom roku;
2. je ukazano da geografska oznaka čija se registracija zahtjevom traži ne ispunjava uslove za registraciju propisane ovim zakonom;
3. sadrži informacije iz kojih se može zaključiti da je naziv za koji se traži registracija generičan.

Postupanje po prigovoru

Član 87

Komisija za registraciju geografske oznake utvrđuje osnovanost prigovora iz člana 86 ovog zakona.

Ukoliko Ministarstvo ne primi nijedan prigovor u roku iz člana 86 stav 2 ovog zakona, Komisija za registraciju geografske oznake predlaže Ministarstvu donošenje rješenja o registraciji geografske oznake.

Ako je prigovor podnesen u skladu sa članom 86 ovog zakona, Komisija za registraciju geografske oznake poziva zainteresovane strane da se dogovore.

Ukoliko zainteresovane strane ne postignu dogovor, Komisija za registraciju geografske oznake predlaže Ministarstvu prihvatanje ili odbijanje zahtjeva za registraciju, odnosno dalje postupanje po zahtjevu za registraciju, uvažavajući mišljenja podnosioca zahtjeva i podnosioca prigovora, o čemu Ministarstvo donosi rješenje.

Rješenje iz stava 4 ovog člana je konačno i protiv njega se može pokrenuti upravni spor.

Geografske oznake registrovane u skladu sa st. 2 i 4 ovog člana Ministarstvo objavljuju se u "Službenom listu Crne Gore".

.

**Registar geografskih oznaka**

**Član 88**

Na osnovu rješenja iz člana 84 i člana 87 ovog zakona registrovane oznake porijekla upisuju se u Registar geografskih oznaka alkoholnih pića koji vodi Ministarstvo.

Registar geografskih oznaka jakih alkoholnih pića sadrži:

* 1. registarski broj oznake pića;
  2. podatke o podnosiocu zahtjeva (ime i prezime odnosno naziv proizvođača jakog alkoholnog pića, adresu odnosno sjedište i matični broj);
  3. registrovanu oznaku jakog alkoholnog pića;
  4. datum donošenja i broj rješenja o registraciji;
  5. datum upisa registrovane oznake.

Bliži sadržaj, oblik i način vođenja Registra geografskih oznaka alkoholnih pića iz stava 3 ovog člana utvrđuje se propisom Ministarstva.

**Brisanje registrovane geografske oznake**

**Član 89**

Grupa proizvođača i/ili prerađivača koja je upisana u Registar iz člana 87 ovog zakona, a ne želi više da proizvodi jako alkoholno piće sa registrovanom geografskom oznakom, predaje Ministarstvu zahtjev za brisanje iz Registra geografskih oznaka.

Na osnovu zahtjeva Ministarstvo donosi rješenje o brisanju registrovane geografske oznake iz Registra geografskih oznaka.

Zahtjev za ukidanje rješenja iz stava 1 ovog člana Ministarstvu može podnijeti grupa proizvođača i/ili prerađivača, sa navođenjem razloga za ukidanje rješenja.

Pravosnažno rješenje o ukidanju rješenja o geografskoj oznaci objavljuje se u "Službenom listu Crne Gore".

Na osnovu pravnosnažnog rješenja iz stava 4 ovog člana, Ministarstvo briše registrovanu geografsku oznaku iz Registara geografskih oznaka.

Ukoliko se utvrdi da je došlo do kršenja odredbi ovog zakona Ministarstvo, na prijedlog komisije za registraciju geografske oznake jakih alkoholnih pića, donosi rješenje o brisanju iz Registra geografskih oznaka.

Rješenje o registraciji geografske oznake ukinuće se ako se u postupku ocjenjivanja usaglašenosti sa specifikacijom proizvoda utvrdi da proizvod ne ispunjava uslove iz specifikacije, odnosno da neće biti moguće obezbjeđivati kontinuirano ispunjavanje uslova iz specifikacije proizvoda.

Rješenje o registraciji geografske oznake ukinuće se i kada najmanje sedam uzastopnih godina nijedno jako alkoholno piće zaštićeno geografskom oznakom nije stavljeno na tržište.

Rješenje iz stava 2, 6, 7 i 8 ovog člana je konačno u upravnom postupku i protiv njega se može voditi upravni spor.

**Upotreba geografske oznake**

**Član 90**

Proizvođač može da upotrebljava registrovanu geografsku oznaku samo na osnovu rješenja o upotrebi registrovane geografske oznake (u daljem tekstu:ovlašćeni korisnik), koje izdaje Ministarstvo.

Proizvođač je dužan da, uz zahtjev za dobijanje rješenja o upotrebi registrovane geografske oznake, dostavi potvrdu o usaglašenosti jakog alkoholnog pića sa propisanim kvalitetom, u skladu sa ovim zakonom.

Ovlašćeni korisnik može registrovanu geografsku oznaku da upotrebljava za obilježavanje jakog alkoholnog pića na koje se geografska oznaka odnosi sve dok ispunjava uslove propisane ovim zakonom.

Ovlašćeni korisnik može geografsku oznaku iz stava 3 ovog člana upotrebljavati i na ambalaži, katalogu, prospektu i drugom obliku ponude, računu, poslovnoj prepisci i drugim oblicima poslovne komunikacije i pri izvozu jakih alkoholnih pića obilježenih tom geografskom oznakom.

Evidenciju ovlašćenih korisnika iz stava 1 ovog člana vodi ministarstvo.

Način vođenja i sadržina evidencije iz stava 6 ovog člana utvrđuje se propisom Ministarstva.

Nazivi, oznake i znaci

Član 91

Jako alkoholno piće koje je proizvedeno ili prerađeno u skladu sa odgovarajućom proizvođačkom specifikacijom mora biti označeno na način da pored registrovanog naziva ima i vidljivu oznaku "ZAŠTIĆENA GEOGRAFSKA OZNAKA" ili "ZGO", uz nanošenje pripadajućeg znaka.

Samo proizvođači jakih alkoholnih pića koji proizvode ili prerađuju u skladu sa proizvođačkom specifikacijom i koji su upisani u Registar geografskih oznaka jakih alkoholnih pića iz člana 88 ovog zakona mogu na deklaraciji ili na reklamnoj ili drugoj dokumentaciji koja se odnosi na to jako alkoholno piće staviti oznaku i pripadajući znak iz stava 1 ovog člana.

Znak iz stava 1 ovog člana je grafički prikaz registrovane oznake poljoprivrednog ili prehrambenog proizvoda.

Izgled, dimenzije, sadržaj i način izdavanja znaka iz stava 1 ovog člana utvrđuje se propisom Ministarstva.

**Novi korisnici geografskih oznaka**

**Član 92**

Postupak za upis novih korisnika registrovane geografske oznake jakih alkoholnih pića pokreće se podnošenjem zahtjeva za pravo upotrebe registrovane oznake koji se podnosi Ministarstvu.

Ovlašćeni korisnik registrovane geografske oznake je proizvođač koji proizvodi jaka alkoholna pića u skladu sa ovim zakonom

Zahtjev za pravo upotrebe registrovane geografske oznake sadrži:

* 1. podatke o podnosiocu zahtjeva;
  2. dokaz o upisu u Registar proizvođača jakih alkoholnih pića;
  3. izjavu kojom potvrđuje količinu proizvedenog pića za koju traži pravo korišćenja na godišnjem ili mjesečnom nivou, zavisno od početka proizvodnje;
  4. dokaz o ispunjenosti uslova navedenih u članu 82 ovog zakona;
  5. podatke o nadležnom organu ili tijelu koje provjeravaja usaglašenost s odredbama iz proizvođačke specifikacije;
  6. potvrdu o usaglašenosti jakog alkoholnog pića sa propisanim kvalitetom izdatu od strane nadležnog organa ili tijela koje provjeravaja usaglašenost s odredbama iz proizvođačke specifikacije;
  7. potpis i pečat podnosioca zahtjeva.

Ukoliko je zahtjev osnovan, Ministarstvo donosi rješenje o pravu upotrebe registrovane oznake.

Danom pravosnažnosti rješenja o pravu upotrebe registrovane geografske oznake, korisnik se upisuje u evidencijuovlašćenih korisnika.

Ukoliko je zahtjev neosnovan, na prijedlog Komisije za registraciju geografske oznake jakih alkoholnih pića, Ministarstvo rješenjem odbija zahtjev.

Sadržina zahtjeva i izjave iz stava 2 ovog člana za pravo upotrebe registrovane oznake i dopunu Zahtjeva utvrđuje se propisom Ministarstva.

 Ocjenjivanje usaglašenosti

Član 93

Ocjenjivanje usaglašenosti sa proizvođačkom specifikacijom vrši se nakon donošenja rješenje o registraciji geografske oznake.

Ocjenjivanje usaglašenosti sa proizvođačkom specifikacijom iz stava 1 ovog člana vrši nadležni javne organ ili tijelo (pravno lice) kojeg ovlasti Ministarstvo (u daljem tekstu: sertifikaciono tijelo).

Sertifikaciono tijelo mora da je akreditovano u skladu sa standardom ISO 17065:2012 ili svakom njegovom budućom revizijom ili izmjenom verzije, i da ispunjava uslove u pogledu tehničke opremljenosti i stručnog kadra.

Izuzetno, od stava 3 ovog člana, Ministarstvo može da ovlasti sertifikaciono tijelo i u slučaju kada je sertifikaciono tijelo u postupku akreditacije.

Nadležni organi iz stava 2 ovog člana, koji možgu da provjeravaju usaglašenost geografske oznake zaštićene u skladu s ovim zakonom sa proizvođačkom specifikacijom dužni su da budu objektivni i nepristrasni. Oni na raspolaganju moraju imati kvalifikovano osoblje i resurse neophodne za obavljanje svojih zadataka i usaglašeni su sa relevantnim propisima iz domena kontrole. (Reg. 882/2004)

Spisak ovlašćenih sertifikacionih tijela objavljuje se u „Službenom listu Crne Gore“.

Postupak ocjenjivanja usaglašenosti sa specifikacijom

Član 94

Postupak ocjenjivanja usaglašenosti sa proizvođačkom specifikacijom iz člana 93 ovog zakona počinje podnošenjem zahtjeva za ocjenjivanje usaglašenosti nadležnom javnom organu ili sertifikacionom tijelu zainteresovanog privrednog društva, odnosno drugog pravnog lica i preduzetnika, koji je registrovan za obavljanje proizvodnje jakih alkoholnih pića i kojem je rješenjem dozvoljeno stavljanje u promet jakog alkoholnog pića.

Nakon završenog postupka ocjenjivanja usaglašenosti sa specifikacijom, nadležni javne organ ili sertifikaciono tijelo izdaje potvrdu o usaglašenosti proizvoda, koju dostavlja podnosiocu zahtjeva i Ministarstvu.

U slučaju kada nadležni ujavni organ ili sertifikaciono tijelo utvrdi značajne neusklađenosti sa specifikacijom proizvoda dužno je da o tome obavijesti Ministarstvo.

Troškove ocjenjivanja usaglašenosti sa specifikacijom određuje nadležni ujavni organ ili sertifikaciono tijelo, uz saglasnost Ministarstva, a troškove snose podnosioci zahtjeva za ocjenjivanje usaglašenosti sa specifikacijom proizvoda, ukoliko Ministarstvo ne donese drugačiju odluku.

Bliži uslovi koje mora da ispunjava nadležni ujavni organ ili sertifikaciono tijelo, način izvještavanja, postupak ocjenjivanja usaglašenosti, sadržaj potvrde o usaglašenosti, sa specifikacijom proizvoda i način i rokovi obavještavanja iz stava 3 ovog člana utvrđuje se propisom Ministarstva.

**IX. PUNJENJE, ZATVARANJE I OZNAČAVANJE**

**Uslovi za punjenje, zatvaranje i označavanje**

**Član 95**

Proizvođač je dužan da punjenje i zatvaranje jakih alkoholnih pića vrši na način kojim se čuva njihov kvalitet.

Jako alkoholno piće pakuje se i zatvara na način kojim se obezbjeđuje originalnost proizvoda.

Jaka alkoholna pića ne smiju se za prodaju ili stavljanje u tržište držati u posudama koji imaju uređaje za zatvaranje prekrivene zatvaračima na bazi olova ili folijom na bazi olova.

Pakovanje i označavanjejakog alkoholnog pića vrši proizvođač, odnosno uvoznik, na osnovu dozvole za stavljanje jakog alkoholnog pića u promet.

Zabranjeno je prepakivanje originalnog pakovanja jakog alkoholnog pića drugog proizvođača i naknadno deklarisanje, kao i korišćenje, odnosno stavljanje na pakovanje deklaracije drugog proizvođača.

Bliži način pakovanja, označavanja i sadržinu deklaracije alkoholnih pića utvrđuje se propisom Ministarstva.

Jaka alkoholna pića sa geografskom oznakom moraju na deklaraciji da imaju i broj rješenja za korišćenje geografske oznake iz člana 90 ovog zakona.

**X. PROMET**

**Stavljanje u promet**

**Član 96**

Promet alkoholnih pića čine svi postupci sprovedeni nakon konačne proizvodnje, koji nastaju skladištenjem, osim skladištenja radi sopstvenih potreba proizvođača, prevozom i prodajom, kao i izvozom ili uvozom.

Promet je i ponuda alkoholnih pića u ugostiteljskim objektima, na turističkim i sličnim manifestacijama, u objektima za proizvodnju alkoholnih pića, i drugim vrstama neposredne ponude krajnjem potrošaču.

**Uslovi za stavljanje u promet**

**Član 97**

U promet se mogu staviti jaka alkoholna pića koja su proizvedena u skladu sa ovim zakonom.

Jako alkoholno piće može se staviti u promet samo nakon dobijanja dozvole za stavljanje u promet, koju izdaje Ministarstvo.

Jako alkoholno piće mogu se staviti u promet za neposrednu ljudsku potrošnju samo u originalnom pakovanju i propisanog kvaliteta.

Jaka alkoholna pića sa geografskom oznakom mogu se staviti u promet samo nakon dobijanja rješenja za korišćenje geografske oznake iz člana 90 ovog zakona.

**Transport i promet jakih alkoholnih pića i destilata**

**Član 98**

Transport jakih alkoholnih pića i destilata od mjesta primarne proizvodnje do mjesta za dalju doradu, bez promjene proizvođača ne smatra se prometom, a mora da ih prati isprava o ocjeni kvaliteta, dozvola za puštanje u promet, rješenje o upisu u Registar i otpremnica sa nazivom i sjedištem proizvođača, količini u litrima i sadržaj etanola u % v/v, kao i odredište isporuke sa registarskom oznakom prevoznog sredstva.

Dokumenti koji prate jaka alkoholna pića i destilate u prometu su otpremnica (sa nazivom i sjedištem proizvođača, količini u litrima i sadržajem etanola u % v/v, naziv i sjedište kupca, odredište isporuke sa registarskom oznakom prevoznog sredstva), rješenje o upisu u Registar i dozvola za puštanje u promet.

Transport jakoh alkoholnih pića u rinfuznom stanju radi dalje dorade i prerade može da vrši samo proizvođač.

**Odgovornost za kvalitet**

**Član 99**

Za kvalitet jakog alkoholnog pića u prometu odgovoran je proizvođač pod čijim imenom je jako alkoholno piće stavljeno u promet, a za uvezeno jako alkoholno piće odgovoran je uvoznik.

Ako je jako alkoholno piće proizveo jedan proizvođač, a puni drugi proizvođač, za kvalitet alkoholnog pića u prometu odgovoran je proizvođač koji je izvršio punjenje.

**Dorada i prerada**

**Član 100**

Jaka alkoholna pića koja se stavljaju u promet, a ne odgovaraju propisanom kvalitetu, vraćaju se proizvođaču na doradu, odnosno preradu.

Troškove dorade, odnosno prerade, kao i troškove transporta snosi proizvođač.

**Zabrane**

**Član 101**

Zabranjeno je na pijacama i drugim javnim površinama, kao i u ugostiteljskim objektima izlagati i prodavati jaka alkoholna pića u rinfuznom stanju.

**Uvoz alkoholnih pića**

**Član 102**

Jaka alkoholna pića koja se uvoze mora da prati dokument o kvalitetu i usaglašenosti ovlašćene institucije zemlje izvoznice.

Jaka alkoholna pića mogu se uvoziti samo ako ispunjavaju uslove u pogledu kvaliteta propisane ovim zakonom.

Uvezena jaka akoholna pića mogu se staviti u promet za krajnju potrošnju samo u originalnom pakovanju.

Uvezena akoholna pića koja se izvoze moraju na svakom pratećem dokumentu i etiketi imati naznačenu zemlju porijekla i ne smiju se označiti kao crnogorski proizvod.

**Izvoz**

**Član 103**

Jako alkoholno piće koja se izvozi mora imati dozvolu za stavljanje jakog alkoholnog pića u pomet koju izdaje Ministarstvo i fizičko-hemijsku analizu od ovlašćene laboratorije.

Jaka alkoholna pića sa geografskom oznakom koja se izvoze moraju imati i rješenje o korišćenju registrovane geografske oznake.

U proizvodnji jakog alkoholnog pića koje je namijenjeno ugovorenom izvozu u određenu državu, dozvoljeni su, pored postupaka i sredstava utvrđenih ovim zakonom i postupci i sredstva koji su dozvoljeni propisima države uvoznice.

**XI. NADZOR**

**Mjere nadzora**

**Član 104**

Nadzor nad sprovođenjem ovog zakona i propisa donijetih na osnovu ovog zakona vrši Ministarstvo.

Inspekcijski nadzor nad sprovođenjem ovog zakona vrši organ uprave nadležan za poslove inspekcijskog nadzora preko poljoprivrednog inspektora.

**Ovlašćenja inspektora za jaka alkoholna pića**

**Član 105**

Pored ovlašćenja inspektora utvrđenih zakonom kojim je uređen inspekcijski nadzor, inspector za jaka alkoholna pića ima i ovlašćenja da:

1. provjerava način proizvodnje, kvalitet i označavanje alkoholnih pića sa geografskom oznakom u proizvodnji i prometu;
2. provjerava kvalitet i označavanje alkoholnih pića bez geografske oznake u proizvodnji i prometu;
3. provjerava kvalitet destilata u proizvodnji i prometu;
4. provjerava vođenje registara i evidencija u skladu sa ovim zakonom;
5. uzima uzorke alkoholnih pića i destilata, bez naknade, radi ispitivanja i utvrđivanja kvaliteta;
6. provjerava ispunjenost uslova za vršenje poslova ocjenjivanja usaglašenosti;
7. provjerava i druge uslove predviđene ovim zakonom.

**Upravne mjere i radnje inspektora za alkoholna pića**

**Član 106**

Pored upravnih mjera i radnji utvrđenih zakonom kojim je uređen inspekcijski nadzor, poljoprivredni inspektor je obavezan da preduzme i sljedeće upravne mjere i radnje:

1. zabrani stavljanje u promet jakih alkoholnih pića, ako proizvođač nije upisan u Registar proizvođača jakih alkoholnih pića;
2. zabrani stavljanje u promet jakih alkoholnih pića, ako proizvođač ne posjeduje Rješenje o dozvoli za stavljanje u promet jakog alkoholnog pića;
3. zabrani stavljanje u promet jakih alkoholnih pića sa geografskom oznakom za koje nije registrovana geografska oznaka;
4. zabrani stavljanje u promet jakog alkoholnog pića sa geografskom oznakom za koje nije izdato rješenje o korišćenju geografske oznake;
5. zabrani stavljanje u promet jakih alkoholnih pića ako ne odgovaraju propisanom i kvalitetu;
6. oduzme i uništi alkoholna pića koja se stavljaju u promet u rinfuznom stanju na pijacama i drugim javnim mjestima, kao i u ugostiteljskim objektima;
7. oduzme alkoholna pića i destilate koja su stavljena u promet suprotno odredbama ovog zakona, ako prodavac nije proizvođač koji je upisan u Registar proizvođača jakih alkoholnih pića i ako se neovlašćeno bavi njihovim prometom, kao i oduzme prevozno sredstvo, odnosno sudove u kojima se prevozi, odnosno čuva alkoholno piće;
8. zabrani proizvodnju jakog alkoholnog pića ako se u proizvodnji upotrebljava šećer, etil alkohol koji nije poljoprivrednog porijekla, druga sredstva i materije kojima se može povećati količina i mijenjati propisani prirodni sastojci jakog alkoholnog pića, oduzme sredstva i jaka alkoholna pića u čijoj proizvodnji su korišćena ta sredstva i materije;
9. zabrani promet i transport destilata i alkoholnog pića do otklanjanja nedostataka u pogledu kvaliteta;
10. oduzme jaka alkoholna pića koja su punjena i zatvorena na način kojim se ne čuva kvalitet jakog alkoholnog pića;
11. odredi i druge i mjere i radnje u skladu sa zakonom.

**XII. KAZNENE ODREDBE**

**Novčane kazne**

**Član 107**

Novčanom kaznom od 500 eura do 20.000 eura kazniće se za prekršaj pravno lice ako:

1. dodaje razrijeđen ili nerazrijeđen alkohol u Rum (član 5 stav 3);
2. aromatizuje Rum (član 5 stav 4);
3. dodaje razrijeđen ili nerazrijeđen alkohol u Whisky ili Whiskey (član 6 stav 4);
4. zaslađuje, aromatizuje ili dodaje additive u Whisky ili Whiskey (član 6 stav5);
5. dodaje razrijeđen ili nerazrijeđen alkohol u rakiju od žitarica (član 7 stav 3);
6. aromatizuje rakiju od žitarica (član 7 stav 4);
7. dodaje razrijeđen ili nerazrijeđen alkohol u rakiju od vina (član 8 stav 3);
8. aromatizuje rakiju od vina, ne isključujući primjenu tradicionalnih metoda proizvodnje (član 8 stav 4);
9. dodaje razrijeđen ili nerazrijeđen alkohol u Brendi (Weinbrend) (član 9 stav 3);
10. aromatizuje Brendi, ne isključujući primjenu tradicionalnih metoda proizvodnje (član 9 stav 4);
11. dodaje razrijeđen ili nerazrijeđen alcohol u rakiju od komine grožđa ili komovicu (član 10 stav 3);
12. aromatizuje od komine grožđa ili komovicu, ne isključujući primjenu tradicionalnih metoda proizvodnje (čaln 10 stav 4);
13. dodaje razrijeđen ili nerazrijeđen alkohol u rakiju od voćne komine (član 11 stav 3);
14. aromatizuje rakiju od voćne komine (član 11 stav 4);
15. dodaje razrijeđen ili nerazrijeđen alkohol u rakiju od suvog grožđa ili raisin brandy (član 12 stav 3);
16. aromatizuje rakiju od suvog grožđa ili raisin brandy (član 12 stav 4);
17. boji rakija od voća, osim karamela koji se može dodavati za prilagođavanje boje rakija od voća koje su sazrijevale najmanje godinu dana u kontaktu sa drvetom (član 13 stav3);
18. dodaje razrijeđen ili nerazrijeđen alkohol u rakiju od voća (član 13 stav 4);
19. aromatizuje rakiju od voća (član13 stav 5);
20. dodaje razrijeđen ili nerazrijeđen alkohol u rakiju od jabukovog vina, kuruškovog vina i rakiju od jabukovog i kruškovog vina (član 14 stav 3);
21. aromatizuje rakiju od jabukovog vina, kuruškovog vina i rakiju od jabukovog i kruškovog vina (član 14 stav 4);
22. dodaje razrijeđen ili nerazrijeđen alkohol u rakiju od meda (član 15 stav 3);
23. aromatizuje rakiju od meda (član 15 stav 4);
24. dodaje razrijeđen ili nerazrijeđen alkohol u Hefebrand ili rakiju od taloga (član 16 stav 3);
25. aromatizuje Hefebrand ili rakiju od taloga (član 16 stav 4);
26. dodaje razrijeđen ili nerazrijeđen alkohol u rakiju od piva(član 17 stav 3);
27. aromatizuje rakiju od piva (član 17 stav 4);
28. dodaje razrijeđen ili nerazrijeđen alkohol u Topinambur ili rakija od jerusalimske artičoke (član 18 stav 3);
29. aromatizije Topinambur ili rakiju od jerusalimske artičoke (član 18 stav 4);
30. aromatizuje Vodka, osim dodavanjem prirodnih aromatičnih sastojaka prisutnih u destilatu, dobijenom od fermentisanih poljoprivrednih sirovina (član 19 stav 5);
31. bojiti Vodku (član 19 stav 7);
32. aromatizuje rakiju (uz dodat naziv voća, bobica ili orašastog voća) dobijene maceracijom i destilacijom (član 20 stav 3);
33. bojiti rakiju uz dodat naziv voća, bobica ili orašastog voća) dobijene maceracijom i destilacijom (član 20 stav 4);
34. aromatizuje Geist (uz dodat naziv upotrijebljene vrste voća ili sirovine) (član 21 stav 3);
35. boji Geist (uz dodat naziv upotrijebljene vrste voća ili sirovine) (član 21 stav 4);
36. aromatizuje lincuru (član 22 stav 3);
37. u proizvodnji *gina* ne koristi samo prirodne i/ili prirodno identične aromatične materije i/ili aromatični preparati i ako organoleptička svojstva kleke nisu dominantna (član 24 stav 3);
38. Gin dobijen jednostavnim dodavanjem ekstrakata ili aroma u etil alkohola poljoprivrednog porijekla označi nazivom „destilovani gin“ (član 25 stav 3);
39. boji Sambuca (član 40 stav 4);
40. boji *Maraschino, marrasquino ili maraskino* (član 41 stav 4);
41. boji *Mistrà* (član 45 stav 4);
42. zaslađuje nektar od meda, osim sa medom (član 48 stav 4);
43. koristi etil alkohol i destilat u proizvodnji jakih alkoholnih pića i svih njihovih sastojaka, kao i razrjeđivanje ili rastvaranje boja, aroma ili drugih odobrenih sastojakakoji se koriste u proizvodnji jakih alkoholnih pića koji nije poljoprivrednog porijekla (član 50 stav 2);
44. proizvodi jaka alkoholna pića koja sadrže alkohol sintetičkog porijekla ili neki drugi alkohol koji nije poljoprivrednog porijekla (član 50 stav 4);
45. jaka alkoholna pića koja zadovoljavaju uslove za proizvode iz čl. 5 do 49, kod opisivanja, prezentovanja i označavanja ne nosi pravni naziv koji je za njega određen (član 55 stav 3);
46. jakom alkoholnom piću koje nije usaglašeno sa zahtjevima utvrđenim za bilo koju od kategorija jakih alkoholnih pića navedenim iz čl. 5 do 48 koristi pravni naziv “jako alkoholno piće” (član 55 stav 6);
47. upotrebljava pravne nazive za jaka alkoholna pića koja zadovoljavaju uslove iz čl. 5 do 48 ili geografske oznake prilikom opisivanja, prezentovanja i označavanja bilo kojeg pića koje nije usaglašeno sa zahtjevima odgovarajuće kategorije iz čl. 5 do 48 ili odgovarajuće geografske oznake (član 55 stav 9);
48. pravni naziv jakog alkoholnog pića nije jasan i čitljiv na etiketi jakog alkoholnog pića ili ako se zamijenjuje ili mijenja ili promijeni (član 55 stav 4);
49. upotrebljava izraze “alkohol”, “piće”, „jako alkoholno piće“ i „voda“ uz složenice kojom se opisije alkoholno piće“ (ćlan 56 stav 2);
50. 47) upotrebljava složenicu ukoliko je jako alkoholno piće razrijeđeno, tako da mu je alkoholna jačina smanjena ispod minimalne jačine utvrđene u kategoriji za to jako alkoholno piće (član 56 stav 2);
51. upotrebljava aluzije na pravne nazive utvrđene u jednoj ili više kategorija jakih alkoholnih pića iz čl. 5 do 48, pod uslovom da alkohol koji se koristi u proizvodnji tog prehrambenog proizvoda ne potiče isključivo od jakog alkoholnog pića ili jakih alkoholnih pića navedenih u aluziji (član 57 stav 1);
52. upotrebljava aluzije u istom redu kao i naziv alkoholnog pića (član 57 stav 4);
53. prije stavljanja u promet jako alkoholno piće nije ocijenjeno u skladu sa ovim zakonom i ako proizvođač nije upisan u Registar proizvođača jakih alkoholnih pića (član 59 stav 1);
54. na alkoholnom piću za koje je izdata dozvola za stavljanje u promet vrši neku promjenu (član 60 stav 1);
55. prizvođač ne dostavi Ministarstvu godišnji izvještaj o proizvodnji, prometu i zalihama alkoholnih pića u periodu od 1 do 31 januara tekuće za prethodnu godinu (član 65 stav1);
56. proizvođač ne prijavi promjenu upisnih podataka Ministarstvu u roku od 30 dana od dana nastale promjene (član 65 stav 2);
57. ne vodi podrumarsku evidenciju o proizvodnji i prometu alkoholnog pića (član 66 stav 1);
58. ne obilježi svaku posudu sa sirovinom i alkoholnim pićem u proizvodnom pogonu i magacinu (član 67 stav 1);
59. ne obilježi posebno posudu sa destilatom i alkoholnim pićem koje je potrebno doraditi ili preraditi sa navođenjem nedostataka u odnosu na propisani kvalitet (član 67 stav 2);
60. vrši transport destilata i alkoholnih pića radi dorade ili prerade, bez prethodnog odobrenja Ministarstva (član 67 stav 3);
61. ne označi posebno sudove sa alkoholnim pićem koje ne odgovara propisanom kvalitetu, a namijenjeno je izvozu (član 67 stav 4);
62. jako alkoholno piće za prodaju ili stavljanje na tržište drži u posudama koje imaju uređaje za zatvaranje prekrivene zatvaračima na bazi olova ili folijom na bazi olova (član 95 stav 3);
63. vrši prepakivanje originalnog pakovanja jakog alkoholnog pića drugog prizvođača i naknadno deklarisanje, kao i korišćenje, odnosno stavljanje na pakovanje deklaracije drugog proizvođača (član 95 stav 5);
64. na deklaraciji nema broj rješenja za korišćenje geografske oznake (član 95 stav 7);
65. stavi u promet jako alkoholno piće bez dobijanja dozvole za stavljanje u promet (član 97 stav 2);
66. stavi u promet jako alkoholno piće za neposrednu ljudsku potrošnju koje nije u orginalnom pakovanju i koje nije propisanog kvaliteta (član 97 stav 3);
67. stavi u promet jaka alkoholna pića bez dobijenog rješenja za korišćenje geografske oznake (član 97 stav 4);
68. izlaže i prodaje jaka alkoholna pića na pijacama i drugim javnim površinama, kao i u ugostiteljskim objektima u rinfuznom stanju (član 101);
69. stavlja u promet uvezena jaka alkoholna pića za krajnju potrošnju a koja nijesu u originalnom pakovanju (član 102 stav 3);
70. uvezena jaka alkoholna pića ne prati document o kvalitetu I usaglašenosti ovlašćene institucije zemlje izvoznice (član 102 stav 1);
71. uvozi jaka alkoholna pića koja ne ispunjavaju uslove u pogledu kvaliteta propisane ovim zakonom (član 102 stav2);
72. uvezena alkoholna pića izvozi a na svakom pratećem dokumentu i etiketi nema naznačenu zemlju porijekla i označava ga kao crnogorski proizvod (član 102 stav 4);
73. izvozi jako alkoholno piće koje nema dozvolu za stavljanje jakog alkoholnog pića u promet koje izdaje Ministarstvo I fizičko-hemijsku analizu od ovlašćene laboratorije (član 103 stav1);
74. izvozi jako alkoholno piće sa geografskom oznakom a nema Rješenje o korišćenju registrovane geografske oznake (član 103 stav 2).

Za prekršaj iz stava 1 ovog člana kazniće se i odgovorno lice u pravnom licu novčanom kaznom od 30 eura do 2.000 eura.

Za prekršaj iz stava 1 ovog člana kazniće se preduzetnik novčanom kaznom od 150 eura do 6.000 eura.

Za prekršaj iz stava 1 ovog člana kazniće se fizičko lice novčanom kaznom od 30 eura do 2.000 eura.

**Zaštitne mjere**

**Član 108**

**XIII. PRELAZNE I ZAVRŠNE ODREDBE**

**Rok za donošenje podzakonskih akata**

**Član 109**

Podzakonski akti za sprovođenje ovog zakona donijeće se u roku od godinu dana od dana stupanja na snagu ovog zakona.

Do donošenja propisa iz stava 1 ovog člana primjenjivaće se podzakonski akti donijeti na osnovu Zakona o jakim alkoholnim pićima (“Službeni list CG”, br. 53/2016).

**Rok za upis u Registar**

**Član 110**

Proizvođači alkoholnih pića radi stavljanja u promet, koji su do stupanja na snagu ovog zakona bili upisani u Registar proizvođača alkoholnih pića kod ovog organa smatraju se upisanim u Registar proizvođača alkoholnih pića po ovom zakonu.

**Obavljanje poslova**

**Član 111**

Do akreditovanja i ovlašćivanja laboratorije za analizu fizičko-hemijskih svojstava alkoholnog pića, poslove analize u skladu sa članom 61 ovog zakona, vršiće laboratorije koje su te poslove obavljale do stupanja na snagu ovog zakona.

**Prestanak važenja propisa**

**Član 112**

Danom stupanja na snagu ovog zakona prestaje da važi Zakon o jakim alkoholnim pićima(“Službeni list CG”, br. 53/2016).

**Stupanje na snagu**

**Član 115**

Ovaj zakon stupa na snagu osmog dana od dana objavljivanja u "Službenom listu Crne Gore".